ועדת הכלכלה, כנסת 25, פרוטוקול מספר 242, 2023-12-04 00:00

דוד ביטן: צהריים טובים לכולם

דוד ביטן:  אני פותח את הישיבה

דוד ביטן:  הנושא שלנו הוא "חברות התעופה הישראליות בזמן המלחמה"

דוד ביטן:  משרד התחבורה, צריך גם לסכם איתכם את המתווה שקשור למלחמה

דוד ביטן:  כבר התחילו לשבת איתכם או עדיין לא?      משרד האוצר, סיכמנו ש-30 יום מהמועד ההוא, אז צריכים לסיים את זה

דוד ביטן:  בכוונה עשיתי לכם ישיבת התנעה, כמו שאני קורא לזה, כדי לשמוע את הבעיות של חברות התעופה הישראליות בזמן המלחמה

דוד ביטן:       אל על, נתחיל איתכם, אתם הכי גדולים

דוד ביטן:  אחר כך נעבור לישראייר ואחר כך לארקיע

דוד ביטן:  הגיעו לדבר איתכם, תחבורה ואוצר? סיכמנו ש-30 יום מהמועד ההוא לשמוע את הבעיות של חברות התעופה בזמן המלחמה

שלומי זפרני: צהריים טובים, אני סמנכ"ל מסחר באל על

שלומי זפרני:  אני משתף בקצרה את החוויה שלנו

דוד ביטן: קודם כול, לפני שאתה ממשיך, אני עשיתי טעות שאמרתי שהנסיעה לטביליסי היא 1,000 דולר

דוד ביטן:  מתברר שזאת לא החברה שלכם וזה היה משהו אחר

דוד ביטן:  זאת הייתה טעות שלי

דוד ביטן:  אני מתנצל

שלומי זפרני: תודה על ההבהרה

שלומי זפרני:  אני אגיד שבאותו בוקר של השבת השחורה לקחנו על עצמנו בחברת התעופה צו 8

שלומי זפרני:  אף על פי שאל על היא לא חברה ממשלתית, כידוע, אנחנו עדיין נושאים את דגל המדינה על זנב המטוס בגאווה ורואים את עצמנו חלק אינטגרלי וחיוני בתוך הסיטואציה הכואבת שנוצרה

שלומי זפרני:  כבר באותה שבת בבוקר עזבנו את משפחותינו בממ"דים ויצאנו למשרדי החברה כדי להתחיל לתת מענה לצרכים הכואבים מאוד ומידיים שנוצרו בציבור הישראלי, קודם כול

שלומי זפרני:  בשבוע הראשון למלחמה אל על עשתה מאמצים כבירים כדי לייצב את לוח הטיסות ולהצליח לקיים אותו ושנית, להוסיף מאות טיסות כדי לתת מענה לעובדה שעשרות חברות תעופה זרות עצרו את הפעילות שלהם בתל-אביב כמעט בבת-אחת

שלומי זפרני:  ואכן, ראינו את היקפי הפעילות

שלומי זפרני:  כשטסנו בשבוע הראשון ראינו את התמונות

שלומי זפרני:  גם אם רת"א לא יאהבו לשמוע את זה – הטסנו יותר נוסעים ממושבים במטוסים כדי לאפשר למגויסים להגיע לארץ, למשפחות החטופים, למשפחות השכולות ולכל הצרכים שעלו

שלומי זפרני:  זה היה שיא המאמץ שלנו בשבוע הראשון

שלומי זפרני:  בתום אותו שבוע ראינו שהצלחנו להשלים את אותה משימת חילוץ עבור הישראלים כמעט לחלוטין, ובשבוע לאחר מכן המיקוד עבר למתן מענה לאזרחים זרים ששהו בישראל עם פרוץ המלחמה ותגברנו גם אז דרמטית את לוח הטיסות גם בפעילות לנתיבים ארוכי הטווח שלנו באסיה ובארצות-הברית וגם ביתר היעדים של אל על

שלומי זפרני:       לצד כל פעילות הנוסעים שתוגברה משמעותית שמנו ואנחנו שמים עדיין מאמץ גדול מאוד על תחום המטענים כי גם שם נולדו צרכים שלא מתקיימים בשגרה לאור יציאה של חברות זרות מנתב"ג וגם תגברנו את הטסת המטענים בבטן המטוסים לצד הוספת מטוסי מטען בשירות כדי להגדיל את הקיבולת ולתת מענה לכל הדרישות החיוניות והמיידיות שצפו ועדיין צפות

שלומי זפרני:  עוד נגיד בהקשר הזה שכבר עם פרוץ המלחמה נקטנו מדיניות ברורה כלפי הלקוחות שלנו גם ברמת המדיניות המסחרית הגמישה, ועד היום אנחנו מאפשרים את ביטול הנסיעות אף על פי שאל על מקיימת את לוח הטיסות כמעט במלואו

שלומי זפרני:  אז אנחנו מאפשרים את ביטולי הכרטיסים וגמישות שנדרשת ללקוחות

שלומי זפרני:  כמובן, אנחנו מפעילים רגישויות נוספות כלפי האוכלוסיות שנפגעו יותר בתקופה הזאת, ומעבר לזה אנחנו מנהלים מדיניות מחירים מאוד מוקפדת מפרוץ המלחמה ועד היום למען הסר ספק לא לנצל את הסיטואציה הזאת כלפי הצרכנים

שלומי זפרני:       אני אגיד אמירה מאוד חד-משמעית: לצערנו, אפשר לראות היום שאם אל על לא הייתה מתקיימת, אם אל על לא הייתה פועלת בימינו נתב"ג היום היה כמעט נסגר

שלומי זפרני:  אנחנו מטיסים למעלה מ-80% מהנוסעים שעוברים היום בנתב"ג, ולכן האמירה שלנו ברורה מדוע יש צורך ומהי הראייה האסטרטגית כלפי התעופה הישראלית

שלומי זפרני:  לדעתנו, בראייה שוטפת הנושא הזה לא מקבל מספיק תשומת לב או התייחסות, ולדעתנו, זאת העת להסתכל ולהבין את הסיטואציה שנוצרה, להבין את המשמעות של התעופה הישראלית כנכס אסטרטגי משמעותי מדיני ולראות איך אנחנו מטפלים בו בצורה שונה בהמשך

שלומי זפרני:  אני אוסיף על זה שבכל השבועות החולפים אל על התגייסה ומתגייסת לתת מענה גם דרך תרומות כספיות וגם דרך הטסות ללא עלות של מגוון אוכלוסיות – מחזיקי צו 8, כולל טיסות צו 8 שעשינו ללא עלות בשבת הראשונה של המלחמה; או תמיכה מלאה במטה החטופים האזרחי של המשפחות

שלומי זפרני:  אנחנו מטיסים אותם ברחבי העולם במאמצים של הסברה ובמאמצים דיפלומטיים כדי לסייע בתהליך הזה

שלומי זפרני:  אנחנו תומכים בחקלאות דרך התנדבות של אנשינו, בבסיסים הצבאיים ומול כוחות הביטחון דרך אין-ספור פעילויות

שלומי זפרני:  אני רק אגיד ואתחבר לשאלה ששאל היושב-ראש בשבוע שעבר בשיחה אינטימית יותר – הוא בא ואמר לנו, אם אתם עושים כל כך הרבה איפה הדוברות שלכם?      אני אומר בצורה מאוד ברורה: מרגע שפרצה המלחמה העיסוק שלנו והמיקוד שלנו היה בעשייה ולא בתקשור שלה ולא ביצירת יחסי ציבור סביב הנושא

שלומי זפרני:  אני אומר שוב – אנחנו רואים את עצמנו חלק אינטגרלי מהמדינה הזאת ונרתמנו והתגייסנו ואנחנו עדיין מתגייסים לצורך שימור וקיום של גשר אווירי מישראל לעולם, וכך נמשיך לפעול

שלומי זפרני:  אז זה בסקירה מאוד רחבה וכללית של השבועות החולפים

שלומי זפרני:  אני רק אגיד שאנחנו ממשיכים לקיים את אותו קשר אווירי גם עכשיו וגם בשבועות הבאים כל עוד נתב"ג לא מגיע להתייצבות

שלומי זפרני:  ברמת הצרכים, מעבר לשיח שמתקיים מול הצוות הבין-משרדי, גם אוצר וגם תחבורה נגיד שיש צורך אחד שהוא משותף לחברות הישראליות בעולם של חוק שירותי תעופה, חוק טיבי – הצורך בהסרת חובת הפיצוי לעת הזאת

שלומי זפרני:  יצא תזכיר חוק, ואפשר לפרט אבל נגיד שזה הכרחי ברמה הטקטית לתקופה הזאת

דוד ביטן: אתה מדבר על תזכיר החוק שפרסם עכשיו משרד התחבורה?      

שלומי זפרני: אמת

שלומי זפרני:  עכשיו אנחנו מעוניינים לתת מענה לתקופה הזאת אבל צריך להבין שזאת פעם שנייה בשנים האחרונות שאנחנו נתקלים באותו אתגר שנוסח החוק כפי שהוא לא נותן מענה למקרים כאוטיים כמו מלחמה או קורונה, ובראייה ארוכת טווח צריך להבין איך מגינים על חברות תעופה בלי הצורך להיכנס לתהליכי חקיקה ושיח כשנמצאים במשבר

שלומי זפרני:       הנושא השני הוא שאלה הרבה יותר רחבה: איך חברות התעופה הישראליות מקבלות את הזכות לתחרות הוגנת ושוויונית לעומת יתר חברות התעופה שפועלות בנתב"ג בשגרה

שלומי זפרני:  זאת שאלה שאנחנו מעלים כבר הרבה מאוד שנים

שלומי זפרני:  אני לא אפרט, אבל אגיד שדוגמאות פרטניות יכולות להיות נתיבי טיסה מקוצרים של חברות זרות ביחס למה שמתאפשר לחברות התעופה הישראליות בגלל עניינים ביטחוניים או מדיניים; זה יכול להיות מגבלת טיסות ליעדים ספציפיים או אפילו מספר טיסות ביעדים קיימים ביחס לאי מגבלה של חברות זרות

שלומי זפרני:  אפשר לקחת את טורקיה כדוגמה ארוכת שנים שגם היום מתקיימת גם ביום שאחרי המלחמה ולפני המלחמה

שלומי זפרני:  התעופה הישראלית היא אסטרטגית והשאלה היא איך משמרים אותה עוד לפני שמדברים על העדפה צריכה להיות יצירה של שוויוניות בסיסית שמאפשרת לנו כחברות כחול-לבן להתחרות באופן שוויוני עם חברות שממומנות על-ידי מדינות ולא חלות עליהן מגבלות שחלות על החברות הישראליות

שלומי זפרני:  חייבים להיות במגרש  משחקים הוגן שמאפשר לנו להתחרות מול ענקיות התעופה הבינלאומיות

שלומי זפרני:       הדבר השלישי והאחרון מתקשר לזה אבל בדומה למדיניות ולחקיקה שמתקיימת בארצות-הברית ב-Fly America Act ומתקיים גם בחלק מהמדינות האירופיות אנחנו מבקשים שמדינת ישראל תתעדף את הטסת עובדי המדינה או הטסה של כל נוסע שטס במימון של כספי המדינה בחברות כחול-לבן, בחברות הישראליות

שלומי זפרני:  זה נוגע גם לחברות ביטחוניות וגם לעמותות ולהטסת עולים, להטסת משלחות בני נוער לפולין – כל הדברים הבסיסיים שאנחנו מבקשים שתהיה בהם העדפה

שלומי זפרני:  כמובן, אין לנו שום ציפייה שתהיה הפרזה בתמחור ולא תהיה שום מגבלה למחיר של החברה הישראלית לעומת המחיר של החברה הזרה המתחרה, אבל בכל מקרה צריכה להיות העדפה ברמת חקיקה

שלומי זפרני:  היום היא לא מתקיימת, וכיום חברה זרה – לא משנה אם היא טורקית, אמריקנית או אירופית – מקבלות אותו תעדוף שמקבלות חברות ישראליות

מאיר כהן: אתה מתכוון שאם יש משלחת לפולין שתצא רק איתכם

שלומי זפרני: שתהיה העדפה בהגדרות של משרד החינוך, במקרה הזה, שהמשלחת תצא עם ארקיע, ישראייר או אל על

דוד ביטן: כמובן, כפוף למחיר

שלומי זפרני: כפוף להגדרות שצריכות להתקיים בחקיקה עם גבולות מסגרת ברורים

מאיר כהן: הוא אומר, כפוף למחיר

מאיר כהן:  כשמתעסקים עם הורים זה אחרת לגמרי

דוד ביטן: אבל זאת דרישה שלכם והיא לא קשורה למלחמה

דוד ביטן:  זה באופן כללי

שלומי זפרני: היא לא קשורה למלחמה, והיא קשורה למלחמה

דוד ביטן: כדי שהחברות הישראליות יישמרו היא קשורה למלחמה

שלומי זפרני: אמת

דוד ביטן: אבל בגדול כדרישה באופן כללי אתם דורשים את זה הרבה זמן

שלומי זפרני: אמת

שלומי זפרני:       הדבר האחרון זה בנושא המטען

שלומי זפרני:  החברות הישראליות במטוסיהן ובמטוסים אחרים יכולות לתמוך בהגדלת קיבולת המטענים בישראל, בטח בעיתות מצוקה כמו אלה - -     

מאיר כהן: בקורונה אתם הטסתם מטענים במטוסי נוסעים, נכון?      

שלומי זפרני: נכון, בקורונה - -     

דוד ביטן: גם היום אתם מטיסים הרבה מטענים

שלומי זפרני: היום אנחנו מטיסים הרבה מטענים בבטן מטוסי הנוסעים שלנו

שלומי זפרני:  מעבר לזה הכשרנו מטוס 737 שהוא כולו הוסב לתצורת מטען ואנחנו מפעילים אותו בפעילות מלאה; מעבר לזה יש אפשרות להשתמש במטוסי נוסעים נוספים לצורך הטסת מטען

שלומי זפרני:  צריך להבין שלא בשגרה, אלא בחירום, מטוסי נוסעים הם לא אידיאליים להטסת מטען

שלומי זפרני:  הכלכלה שלהם היא לא אופטימלית מטבע הדברים כי כושר הנסיעה הוא מוגבל

שלומי זפרני:  לכן כדי לא לפגוע ביצואנים וביבואנים בעתות מצוקה וכן לאפשר הגדלת קיבולת צריכה להתקיים התערבות ממשלתית שתומכת בחברות לסבסד את הפער שנוצר מחוסר היעילות של שימוש באותם מטוסים ולא לפגוע בהיקפי הקיבולת

דוד ביטן: מה אתם נותנים למי שמבטל את הטיסות בגלל המלחמה, זיכוי?      

שלומי זפרני: אם אנחנו מבטלים את הטיסה אנחנו, כמובן, מחויבים, לפי חוק, להשבת תמורה מלאה

דוד ביטן: נגיד שהם ביטלו, לא אתם ביטלתם

שלומי זפרני: אם אל על מקיימת את הטיסה והלקוח דורש לבטל אנחנו משיבים את מלוא התמורה באמצעות שובר שתקף לשנתיים, והוא בר העברה

שלומי זפרני:  הוא לא מזומן אבל הוא כמעט מזומן

דוד ביטן: מה קורה בחברות אחרות? זה לא קורה בחברות לא ישראליות

שלומי זפרני: בחברות אחרות זה סיפור שונה כי הן מבטלות את הטיסות שלהן, ולכן לפי חוק, הן מחויבות להשיב תמורה

דוד ביטן: לא, אם הן לא ביטלו

שרון בראנסטון: רק להדגיש – כשהלקוח הוא זה שמבטל ולא החברה, חברת התעופה לא מחויבת להחזיר את הכסף או לתת שובר ללקוח אלא יש תנאים לפי הכרטיס שהוא קנה

שרון בראנסטון:  אל על הלכה עוד צעד ונקטה מדיניות מסחרית מקלה ומאפשרת שובר, כמו ששלומי אמר, על מלוא הסכום

דוד ביטן: זה החוק שלך

שרון בראנסטון: זה לא לפי החוק

שרון בראנסטון:  אנחנו  מיוזמתנו נקטנו מדיניות מקלה

אחמד טיבי: זה לא החוק שלי

אחמד טיבי:  החוק שלי הוא משהו אחר – אם החברה מבטלת או אם יש עיכוב

דוד ביטן: אז הם הלכו צעד יותר רחוק?      

שרון בראנסטון: נכון

דוד ביטן: אבל זה רק אתם

דוד ביטן:  חברות זרות לא עשו את זה, נכון?      

אחמד טיבי: גם זרות

שרון בראנסטון: חלק כן, חלק לא

שרון בראנסטון:  כל אחת לפי המדיניות שלה

אחמד טיבי: כל חברה זרה שמחויבת שיהיה לה נציג בארץ, ודרכו היא מחויבת לענות לצרכן

שלומי זפרני: אבל היושב-ראש שואל מה עושות חברות זרות במקרה שהן לא מבטלות טיסות; איך הן נוהגות כלפי הלקוחות

שלומי זפרני:  זה משתנה מחברה לחברה

שלומי זפרני:  יש שמחמירות ועוקבות אחרי חוקי הכרטיס ודורשות דמי ביטול, ויש כאלה שהן גמישות יותר

שלומי זפרני:  זה משתנה

דוד ביטן: הבנתי

דוד ביטן:  חברי הכנסת רוצים לומר משהו?      

אברהם בצלאל: אני אגיד כמה מילים

אברהם בצלאל:  אני חושב שאם הייתה מליאה היום השולחן היה פה מלא לגמרי

אברהם בצלאל:  אם היה גיוס היינו רואים הרבה יותר חברים בוועדה למרות שהגיעו חברים מכל הקשת הפוליטית

אברהם בצלאל:       הדיון הזה חשוב

אברהם בצלאל:  שלומי זפרני דיבר בצורה מאוד ברורה והבהיר את כל המהלכים שהם עשו בתקופה האחרונה

אברהם בצלאל:  אז, קודם כול, להגיד לכם שאפו ותודה רבה שבעת מלחמה נרתמתם ועשיתם מעל ומעבר

אברהם בצלאל:  כמו כל אזרחי ישראל שלקחו על עצמם לעשות דברים גדולים עשיתם את זה בצורה רצינית מאוד

אברהם בצלאל:       כמי ששומע מכל מיני חברים ואנשים שהזמינו טיסות מחברות זרות אנחנו יודעים שבתקופה הזאת לא היו כמעט טיסות של חברות זרות

אברהם בצלאל:  רוב הטיסות היו דווקא דרך אל על – אנשים שהיו צריכים להגיע למילואים או למשפחות; וגם התובלה, כמו שאמרתם שעשיתם מטוס ייעודי לדבר הזה

אברהם בצלאל:  הדיון הזה הוא חשוב וגם העיתוי שבו צריך לקדם את החוק הזה

אברהם בצלאל:  צריך לקיים בוועדה את החוק הזה - -     

דוד ביטן: אתה מדבר על החוק של ההעדפה

אברהם בצלאל: אני הייתי סגן ראש עיריית ירושלים ובכל הדיונים שלנו נאבקתי קודם לדאוג לאנשי ירושלים

אברהם בצלאל:   בסוף עיניי עירך קודמים

אברהם בצלאל:  אני הייתי מחזיק תיק הארנונה וכשהייתי שומע שמביאים עורכי דין מחוץ לירושלים תהיתי על הדבר הזה

אברהם בצלאל:  אין שום סיבה שלא נדאג קודם לאנשים שלנו

אברהם בצלאל:  עיני לא צרה בחברות התעופה הזרות

אברהם בצלאל:  אני יכול להגיד לך שכשנתקעתי והמזוודות שלי לא הגיעו לא היה לי עם מי לדבר

אברהם בצלאל:  הייתי צריך לחפש מישהו שיש לו שלישי ורביעי שמתופעל כדי להתייחס אליך

אברהם בצלאל:  אל על, ישראייר וכל חברות התעופה שלנו צריכות לקבל העדפה כי בסוף אנחנו צריכים לדאוג קודם לעצמנו בכל נושא ובכל עניין

אברהם בצלאל:  אם אנחנו רוצים שהם יהיו חזקים וידאגו וישרתו את הציבור שלנו אנחנו צריכים לתת להם העדפה; ואם לא אז כמו שהוא הזכיר קודם – להם יש קיצור טיסות בצורות כאלה ואחרות

אברהם בצלאל:  כשאתה עולה על טיסה של חברה זרה אתה מרגיש את זה מהמושב שאתה יושב עליו ועד השירות של המים ומעבר לכך; וכשאתה נוסע באל על ובחברות תעופה ישראליות אחרות אתה מרגיש אחרת

אברהם בצלאל:  אתה יודע מה, אפילו רק בשביל התחושה שמדברים אתך עברית זה גם דבר חשוב לפעמים

אברהם בצלאל:  לכן ההעדפה של חברות תעופה ישראליות היא חשובה מאוד, ואני הייתי רוצה שתיצא מהוועדה הזאת קריאה לקדם את החוק הזה

אברהם בצלאל:  זה חוק חשוב מאוד, וזאת הזדמנות להודות להם על כל מה שהם עושים במשך כל השנה

דוד ביטן: רון הגיש הצעת חוק

דוד ביטן:  איך הספקת להכין הכול? לא הבנתי

רון כץ: הצעת החוק הזאת עברה בקריאה טרומית בכנסת הקודמת

רון כץ:  לא הצלחנו להעביר אותה – התפרקה הממשלה - -     

דוד ביטן: למה היא הייתה שלך?      

אברהם בצלאל: - - - מיש עתיד הגיעו, למה מאיר כהן פה ואחמד טיבי – כל החברים הגיעו כי רוצים לקדם את החוק הזה

רון כץ: אז אני כבר אומר – הוא קיים ואפשר לרוץ עליו

אחמד טיבי: מה אומר החוק?      

רון כץ: בדיוק את זה – עדיפות לחברות כחול-לבן אבל יש שם גם תנאי למחיר

רון כץ:  כלומר אם המחיר של חברה כחול-לבן הוא גבוה יותר אפשר ללכת לחברות אחרות

רון כץ:  אבל נותנים להם קודם עדיפות לתת הצעה

דוד ביטן: להשוות את המחיר

אברהם בצלאל: חברות ממשלתיות וכל המקומות האלה צריכים לתת העדפה, אין ספק

אברהם בצלאל:  זה גם ייתן את התחושה הזאת שאם ניתן במדינה עדיפות לחברות ישראליות גם הציבור הישראלי עצמו יקבל את השירותים שלהם יותר מאשר שירותים אחרים

רון כץ: בשפה שלך – זה כמו חקלאות כחול-לבן אבל בטיסה

ששון גואטה: זה בדיוק

ששון גואטה:  אני בהלם שאין חוק כזה

ששון גואטה:  אני הייתי בטוח שיש חוק, והחברות הישראליות מקבלות העדפה

ששון גואטה:  עכשיו כשאני שומע את זה אני בהלם

דוד ביטן: סומכים על כך שהחברות יעשו את זה בשביל מדינת ישראל, אבל הם לא - - -      

ששון גואטה: אבל אנחנו מוצאים אותם ברגעים הכי קשים שלנו – כשמחלצים והם הביאו לנו חיילים ומטענים

דוד ביטן: מה המצב במדינות אחרות בעניין הזה?      

שלומי זפרני: ארצות-הברית היא מובילה בזה

שלומי זפרני:  יש Fly American Act שהוא מאוד שחור-לבן

שלומי זפרני:  הסבירות שייצא כסף פדרלי להטסה בחברה שהיא לא אמריקנית שואף לאפס

ששון גואטה: ברור

ששון גואטה:  אני בהלם שזה לא בארץ

ששון גואטה:  אני לא יודע איך לא עשינו את זה

דוד ביטן: אבל הם עושים את זה במסגרת חוק או זה נוהל?      

שרון בראנסטון: Fly American Act הוא חוק

שלומי זפרני: כל עוד יש פתרון לחברה אמריקנית - -     

דוד ביטן: מי עוד חוץ מארצות-הברית?      

שלומי זפרני: יש מדינות נוספות אירופיות

שלומי זפרני:  אנחנו יכולים להכין סקירה מלאה ולהעביר לך

דוד ביטן: תכינו לנו סקירה

ששון גואטה: קודם כול, אני בהלם שזה לא אצלנו

דוד ביטן: המ

דוד ביטן: מ

דוד ביטן: מ יכינו לנו עבודה בעניין העדפה של חברות מקומיות

אחמד טיבי: אגב, בתקופת הקורונה, אם כבר צריך להגיד מילה טובה – החברות האלה עשו טיסות חילוץ

דוד ביטן: נכון

דוד ביטן:  תמיד הם עושים

אחמד טיבי: אני חייב להזכיר לטובה את ישראייר שכל פעם שהיו פונים אליהם הם היו נענים לחיוב

ששון גואטה: החברות הישראליות הוכיחו גם עכשיו וגם בעבר, ואני בהלם שעד עכשיו חיכיתם

ששון גואטה:  לא הבנתי

ששון גואטה:  הייתי בטוח שיש לכם עדיפות

שרון בראנסטון: אנחנו מנסים במשך הרבה מאוד שנים לקדם את החוק הזה

שרון בראנסטון:  הגיעה העת לקדם את החוק

ששון גואטה: אז אנחנו עכשיו נקדם יחד

ששון גואטה:       רון, עוד משהו לגבי מה שאמרת, שאנחנו נותנים להם עדיפות אבל עד מחיר מסוים

רון כץ: לא עד מחיר

רון כץ:  אנחנו נותנים להם, קודם כול, לתת את המחיר

ששון גואטה: אין בעיה

ששון גואטה:  אבל אנחנו צריכים לתת להם עדיפות מסוימת כי אנחנו יודעים שהתשומות אצלנו בארץ, כמו שכר עובד, הביטחון והדלק עולים קצת יותר מבכל מדינה אחרת

ששון גואטה:  אז לתת להם כמה אחוזים לטובת החברות הישראליות

דוד ביטן: גואטה, אתה באת אחרון ורוצה לדבר ראשון?      

ששון גואטה: אני באתי מוכן מהבית

דוד ביטן: כן, מאיר, בבקשה

מאיר כהן: אני רוצה לומר כמה דברים: א', אני בהחלט תומך בחוק ובאתי לתמוך בו

מאיר כהן:  אבל אנחנו מדינה עם משק חופשי וכלכלה חופשית לגמרי

מאיר כהן:  אז זה בסדר גמור אילו היו מדברים על העדפה שלהם כחברה לאומית, אז אין שום עניין בכך

מאיר כהן:  אבל משלחות של המדינה ומוסדות של המדינה, כפי שנפרט בחוק – רצוי מאוד שנאפשר שתהיה להם עדיפות עם כל ההשוואות של המחירים וכולי

מאיר כהן:  אני מלווה את אל על הרבה שנים ואני מבין שגם אל על עוברת תקופה טובה

מאיר כהן:  מי זאת המנכ"לית?      

שלומי זפרני: דינה בן טל גננסיה

מאיר כהן: היא לא פה

מאיר כהן:  שמעתי שהיא מנכ"לית טובה, שהיא עושה דברים טובים

שרון בראנסטון: מעולה

מאיר כהן: יש לי שכן, גיל בן דוד, שכל הזמן נמצא באוויר שהוא השגריר הטוב שלכם ואני שמח על כך

מאיר כהן:  לדעתי, כולנו צריכים להתאחד - -     

דוד ביטן: איפה שכן? בדימונה או במודיעין?      

מאיר כהן: במודיעין

אחמד טיבי: אחראית קשרי הממשל שלהם היא מצוינת

דוד ביטן: היא פה

ששון גואטה: גם אלי פיינברג מאל על מצוין

ששון גואטה:  הוא חבר טוב שלנו

דוד ביטן: חברים, אתם רוצים לקדם עובדים באל על? אני לא מבין את זה

מאיר כהן: אני מדבר על פנסיונרים

מאיר כהן:  אני באמת חושב שזה חוק ראוי וטוב למדינה

מאיר כהן:  אני משער שיש עוד הרבה דברים שאל על עושה ואנחנו לא יודעים עליהם גם מסיבות ביטחוניות

מאיר כהן:  לכן כמו שאני מתנגד נחרץ להפרטה של התעשייה האווירית, לדעתי אל על צריך לקבל הרבה יותר מעמד

דוד ביטן: אבל הם הופרטו, אתה יודע

מאיר כהן: זה בסדר גמור

מאיר כהן:  היות שהם הופרטו אז ראוי שהפינה הזאת להטיס מוסדות ואותנו, למשל – אין שום סיבה שנטוס בשום חברה חוץ מאל על

מאיר כהן:  אמנם אתה ואני טסנו באייר מרוקו ודיברו איתנו בעברית, אבל תודה

דוד ביטן: אני אגיד לך למה, כי הימים שאל על טסה לשם לא היו הימים שאנחנו צריכים במשלחת

דוד ביטן:  זאת גם בעיה

דוד ביטן:       אני רוצה להבין מאל על: לגבי המלחמה יש לכם דרישות מיוחדות?      

שלומי זפרני: מה זה דרישות?      

דוד ביטן: לגבי ביטולי טיסות

דוד ביטן:  אתם נותנים זיכויים ובזה אתם דורשים משהו?      

שלומי זפרני: בתקופה הזאת זה שני נושאים: אחד זה נושא הפיצויים שדיברנו עליו בהקשר לתיקון הזמני של חוק שירותי תעופה; ובשני אנחנו מקדמים את השיח עם משרד האוצר ומשרד התחבורה

שלומי זפרני:  בסוף אל על פועלת לא בעצימות מלאה, אלא בלוח טיסות של 80% פעילות

שלומי זפרני:  החשש שלנו מפרוץ המלחמה היה חשש תזרימי בשל היקף דרישות ההחזרים מלקוחות

דוד ביטן: שעכשיו אין

שלומי זפרני: עכשיו אנחנו רוצים לוודא שאנחנו מצליחים לעבור את התקופה הזאת

שלומי זפרני:  אנחנו עדיין נמצאים בחוסר ודאות אבל אין דרישה קונקרטית בנקודת הזמן הזאת, למעט הפיצוי

שרון בראנסטון: זאת אומרת החרגת הפיצוי לטיסה שבוטלה, זאת הכוונה

דוד ביטן: איזה פיצוי?      

שרון בראנסטון: על פי חוק שירותי תעופה, חוק טיבי, אם חברת תעופה מבטלת טיסה

דוד ביטן: אתם מדברים על זה

דוד ביטן:  אבל פה אתם ביטלתם, וכמה פיצויים שילמתם?      

שרון בראנסטון: אנחנו לא שילמנו כרגע פיצויים

שרון בראנסטון:  העמדה המשפטית שלנו היא שביטול הטיסה נופל תחת החריגים שקבועים בחוק ובגלל זה ביקשנו לקדם את התזכיר

דוד ביטן: ואתם רוצים על זה פיצוי מהמדינה?      

שרון בראנסטון: לא, לא

דוד ביטן: אז אני שואל מה אתם רוצים

שרון בראנסטון: אני אסביר: חוק שירותי תעופה קובע היום - -     

דוד ביטן: אני הבנתי

דוד ביטן:  מה הדרישה?      

שרון בראנסטון: הדרישה היא לקבוע בהוראת שעה שיהיה פטור לחברות תעופה בכלל, לא רק הישראליות, מתשלום פיצוי לנוסע עבור טיסה שבוטלה שהיא לא בטווח הזמנים שקובע החוק שבגינו צריך לשלם פיצויים

דוד ביטן: אתם רוצים פטור רטרואקטיבי?      

שרון בראנסטון: הפטור הוא החל ב-7 באוקטובר

דוד ביטן: אז אנחנו  צריכים לדעת מה העלות של הדבר הזה מבחינתכם

שרון בראנסטון: זה לא עניין של עלות

שרון בראנסטון:  אנחנו לא כימתנו

דוד ביטן: כמה כסף אתם צריכים להחזיר בעקבות הביטולים? הרי אנשים רכשו כרטיסים, נכון? אתם רוצים לחשוב על המספר?      

שרון בראנסטון: לא - -     

אחמד טיבי: יש לחברות כמה הם שילמו פיצויים כל שנה

אחמד טיבי:  השאלה כמה זה מ-7 באוקטובר

שלומי זפרני: אני מחלק את החוק לשלושה אלמנטים - -     

רון כץ: ביטולים לפי החוק של טיבי

שלומי זפרני: בתוך החוק של טיבי שמדבר רק על מקרה שחברת התעופה ביטלה את הטיסה ביוזמתה יש שלושה - -     

דוד ביטן: כשאנשים מבטלים אתה אמרת שאתם נותנים להם שובר זיכוי

דוד ביטן:  אתה לא מדבר על זה, נכון?      

שלומי זפרני: אני לא מדבר על זה

דוד ביטן: אתה מדבר על מצב שאתם ביטלתם

שלומי זפרני: אמת

שלומי זפרני:  יש שלושה סעיפים שיש להם השלכה כלכלית: האחד, להשיב את התמורה לנוסע; השני הוא שירותי סיוע, בתי מלון, העברות, תקשורת וכדומה; והשלישי הוא פיצוי על פי אותו חוק

שלומי זפרני:  לפי מרחק הטיסה גם השבה וגם שירותי סיוע, אם נגרמו, וגם פיצוי

דוד ביטן: רק טיסות שביטלתם בעקבות המלחמה

טלי לאופר: אני מנכ"לית התאחדות משרדי הנסיעות

טלי לאופר:  אדוני, זה פיצוי סטטוטורי שנועד לעוגמת נפש

דוד ביטן: אנחנו עוד מעט מסיימים איתו ונעבור אלייך

טלי לאופר: לא, רק השלמתי שזה פיצוי סטטוטורי שנועד לפצות על עוגמת נפש ומאז ומתמיד הסירו אותו בתקופות מלחמה ומשבר

דוד ביטן: מתי למשל, במלחמת לבנון?      

שרון בראנסטון: לא, בקורונה

שרון בראנסטון:  החוק הזה לא כל כך ישן

שרון בראנסטון:  אבל בקורונה גם נקבעו חריגים

דוד ביטן: איפה נקבעו, במסגרת החוק?       

שרון בראנסטון: במסגרת הוראות שעה שנחקקו וקבעו שלא צריך לפצות

שרון בראנסטון:  אנחנו מבקשים להחיל את אותו הסדר כמו שהיה בקורונה או אפילו יותר מצומצם ממה שהיה בקורונה כי בקורונה קיבלו - - -     

דוד ביטן: איפה זה היה, בחוק של מתווה הפיצויים?       

טלי לאופר: זה בחוק טיבי

שרון בראנסטון: זה בהוראת שעה - -     

מאיר כהן: מישהו יכול להסביר את זה, אדוני?      

אורי סביר: כן, אני יכול להסביר את זה

אחמד טיבי: הייתה הוראת שעה בתקופת הקורונה

אורי סביר: אני מנכ"ל ישראייר

דוד ביטן: יש לך אותה בקשה?      

אורי סביר: כן

אורי סביר:  הסיטואציה היא מאוד פשוטה: יש חוק שמי שיזם אותו לידך

אורי סביר:  הוא קבע את החוק כדי להסדיר ללא צורך בהוכחת נזק את מערכת היחסים שקיימת בין חברת התעופה לבין הלקוח

אורי סביר:  אבל בחוק הזה יש לקונה משום שהוא לא מתייחס למקרי קיצון ולא לאירועי משבר

אורי סביר:  לדוגמה, אם יש מלחמה – מה קורה? אם יש התפרצות של הר געש באיסלנד וכתוצאה מכך מתבטלות טיסות – מה קורה? - -     

אחמד טיבי: כוח עליון

אורי סביר: - - ואם יש הוראה של המל"ל שהוא חלק מהממשלה והוא אומר: אל תטוסו למדינה מסוימת, וכתוצאה מכך אנחנו מבטלים טיסות – החוק לא מתייחס לזה

אורי סביר:       החוק מדבר על שלושה סעיפים שקשורים בזכותו של הנוסע: א', במקרה שחברת התעופה ביטלה את הכרטיס צריכים להשיב ללקוח את הכסף בתוך איקס ימים – זה אירוע אחד; האירוע השני – הנוסע זכאי לפיצוי ללא הוכחת נזק, והפיצוי נגזר מאורך הטיסה; דבר שלישי – הלקוח זכאי לפיצוי נוסף שקשור לשירותי - - -      

דוד ביטן: עוגמת נפש? ברור שבמלחמה עוגמת נפש היא לא רלוונטית

אורי סביר: נכון

אורי סביר:  אנחנו מבקשים מיושב-ראש הוועדה שמעבר לשינוי בתסקיר הנוכחי יהיה שינוי בחוק עצמו

דוד ביטן: בסדר, הבנתי

דוד ביטן:       עכשיו כשלקחת את זכות הדיבור, איזו דרישה לכם בחברת ישראייר יש מהמדינה בעקבות המלחמה?      

אורי סביר: אני אגיד כמה מילים על ישראייר

אורי סביר:  ישראייר היא חברה קטנה – 430 עובדים

אורי סביר:  היא החברה השלישית בגודלה בנתב"ג

אורי סביר:  ב-7 באוקטובר הפעלנו תשעה מטוסים ומצאנו את עצמנו מפעילים שישה מטוסים – שלושה מטוסים היו מטוסים חכורים עם צוותים זרים והם עזבו את המדינה באחת

אורי סביר:  נדרשנו להתמודד עם ביטול מסיבי של 150 טיסות משום שלא היה כיסוי של אבטחת התעופה הישראלית שאפשר לנו להמשיך להפעיל את הטיסות האלה שהתבצעו במטוסים חכורים באמצעות צי המטוסים שלנו; ובמקביל נוצר מצב בעייתי עבורנו ברמה התפעולית כי 35% מהטייסים שלנו גויסו בצו 8

אורי סביר:  לכן נדרשנו לבטל מספר רב של טיסות ולהשיב ללקוחות כ-20 מיליון דולר

דוד ביטן: בעקבות הביטולים

אורי סביר: בעקבות הביטולים

דוד ביטן: החזרתם את זה לאנשים או רק התחייבתם?      

אורי סביר: את הרוב החזרנו

אורי סביר:  בשבוע הראשון של המלחמה התחייבנו בשלושה פרמטרים: א', קבענו מדיניות תמחור שנגזרת מאורך הטיסה במחירים מאוד הוגנים; דבר שני, כל מי נדרש לטוס מאילת בגלל שהוא משפחה של מפונים שהגיעה לשם או משפחה של חטופים וכדומה קבענו מחיר מאוד נוח לטיסות לאילת

אורי סביר:  בהתחלה זה היה 69 שקלים שזה מחיר לאוטובוס וסבסדנו וגם עד היום כחצי מיליון שקל בחודש לטובת אותן משפחות

דוד ביטן: משרד התחבורה לא מממן את זה?      

אורי סביר: משרד התחבורה הסדיר הטסה חינם של מפונים במרחק מסוים מהגבול

אורי סביר:  משפחות חטופים, משפחות שחוו אבל, קרובי משפחה רחוקים, אנשים שמגיעים מאשדוד להיות בייביסיטר למשפחות החטופים – הם לא זכאים לזה, ואנחנו מממנים את זה

דוד ביטן: היום אתם טסים?     

אורי סביר: אנחנו חברת תיירות והיום אנחנו פעילים בהיקף של כ-30% מאשר בשגרה

אורי סביר:  כל העובדים שלנו נמצאים בעבודה – לא שלחנו אף עובד לחל"ת

אורי סביר:  יש לנו 45 עובדים בצו 8

אורי סביר:  נקטנו מדיניות ביטולים מאוד מקלה: כל מי שחפץ לבטל את הטיסה - -     

דוד ביטן: אתם מעסיקים את כל העובדים עכשיו, חוץ מאלה שבמילואים?      

אורי סביר: חוץ מאלה שבמילואים וחוץ מאלה שביקשו לצאת לחל"ת מיוזמתם

דוד ביטן: אתם משלמים להם את המשכורת באופן מלא והמדינה לא משתתפת בזה

אורי סביר: אנחנו משלמים להם את המשכורת באופן מלא והמדינה לא משתתפת, וגם לא נקבע עד כה מתווה שמאפשר לנו לקבל כיסוי כספי אמיתי לעניין הזה בדיוק כמו שנקבע לעסקים קטנים יותר

אורי סביר:  אנחנו מוחרגים  בגלל גודל החברה

דוד ביטן: אל על, אתם הוצאתם עובדים לחל"ת?     

שלומי זפרני: אנחנו לא הוצאנו עובדים לחל"ת

שלומי זפרני:  אצלנו יש כ-400 עובדים מגויסים מתוך כ-4,800 עובדים בחברה

שלומי זפרני:  אחד הלקחים הכי כואבים שלנו מהקורונה הוא שהחברה איבדה חלק מאוד ניכר מהכשירות המבצעית שלה גם בטייסים, במטוסים, בעובדים המקצועיים

שלומי זפרני:  זה ענף סופר מקצועי עם תהליכי הכשרה מאוד ארוכים, ושילמנו את המחיר הזה עד פרוץ המלחמה ועדיין לא הצלחנו להדביק את הפער שנוצר

שלומי זפרני:  כהחלטה ההוצאה לחל"ת היא לא כלי רלוונטי לחברות תעופה

שלומי זפרני:  אנחנו צריכים סיוע ותמיכה בהמשך העסקה מלא של העובדים שלנו

מאיר כהן: אתה לא מוציא את הטייסים לחל"ת

מאיר כהן:  הטייסים יוצאים לחל"ת?      

שרון בראנסטון: חלק מהטייסים מגויסים אבל לא הוצאנו אף עובד לחל"ת

מאיר כהן: אני מדבר על מגויסים

מאיר כהן:  בנוגע לעובדים אתה מדבר על הכשרה

מאיר כהן:  אתה מוציא אותם ואחרי זה קשה לך להחזיר

מאיר כהן:  את הטייסים אתה לא מוציא

שלומי זפרני: היום אף אחד לא נמצא בחל"ת

שרון בראנסטון: בקורונה הוצאנו לחל"ת

מאיר כהן: עזבי קורונה

מאיר כהן:  מדברים על מה שקורה עכשיו

דוד ביטן: מה שהיה בקורונה היה

שרון בראנסטון: לא הוצאנו אף עובד לחל"ת

מאיר כהן: היום כולם עובדים?      

שרון בראנסטון: כן

דוד ביטן: יש טייסים מגויסים עכשיו?      

שלומי זפרני: כמובן

דוד ביטן: מה אתם עושים – אתם משלימים להם את המשכורת?     

מאיר כהן: שמאלנים אנרכיסטים

מאיר כהן:  כל השמאלנים אנרכיסטים

דוד ביטן: הרי טייס אצלכם מרוויח 100-80 אלף שקל, במילואים הוא מקבל 300 שקל ליום

דוד ביטן:  אז מה אתם עושים עם המשכורת שלהם?      

שרון בראנסטון: חלק מהטייסים שמגויסים מבצעים גם את המשימות שלהם בצבא

דוד ביטן: 	אז הם ממשיכים לקבל את המשכורת?      

שרון בראנסטון: חלקם ואפילו רובם

שרון בראנסטון:       רק לגבי הכשירות – ביום שאחרי – ויגיע היום שאחרי, שבו המלחמה תיגמר – כל החברות הזרות יחזרו לפה

שרון בראנסטון:  זה לא כמו בקורונה שגם להם היה קשה לחזור לכושר ייצור

שרון בראנסטון:  הם רק מחכים ליום שבו הם יחזרו לטוס לישראל

שרון בראנסטון:  לכן אל על וכלל חברות התעופה הישראליות לא יכולות להרשות לעצמן לאבד את הכשירות הזאת כי לא נוכל להתמודד שוב בצורה הוגנת ושווה מול החברות הזרות ביום שאחרי כן

אורי סביר: זאת הנקודה הכי משמעותית בדיון הזה

אורי סביר:  יש פה הרבה מאוד אנשים - -     

מאיר כהן: אין פה נפילה בכל העולם

מאיר כהן:  יש פה רק אצלנו

שרון בראנסטון: בדיוק

אורי סביר: הקורונה היה אירוע גלובלי ואנחנו באירוע לוקלי

דוד ביטן: כן, ברור לנו

רון כץ: זה ברור

דוד ביטן: האוצר, אתם שומעים את הבקשות, את הטענות ואת הנימוקים?      

דוד ביטן: תכף נשמע גם את ארקיע

דוד ביטן:  חבר הכנסת כץ, בבקשה

רון כץ: צריך לעלות מדרגה אחת למעלה

אורי סביר: אני יכול להשלים את דבריי?      

רון כץ: רק שנייה

רון כץ:  אולי אני אעזור לך פה כי החוק כבר כתוב ואנחנו נקדם אותו בוועדה

רון כץ:       אנחנו צריכים להבין שברגע שהתחילה המלחמה חברות התעופה הזרות ביקשו ערבויות מדינה לביטוחים

רון כץ:  הם ביום אחד החליטו להפסיק לבוא לפה

רון כץ:  עם כל הישראלים שהיו בכל העולם היחידים שהתגייסו ונכנסו מתחת לאלונקה זה אל על והחברות הישראליות

רון כץ:  זה מה שקרה פה

רון כץ:  אנחנו בתור מדינה צריכים גם ללמוד לקח ולא רק להסתכל

רון כץ:  צריך להבין שאלה החברות הישראליות, הן נותנות לנו את המענה בזמן חירום ואנחנו צריכים לראות איך אנחנו עוזרים להם ביציבות הכלכלית שלהם

דוד ביטן: אין על זה ויכוח

דוד ביטן:  ודאי

רון כץ: בגלל זה אפשר לעשות את זה פשוט

רון כץ:  בסופו של דבר זה לא כזה מסובך

ששון גואטה: מתנהל משא ומתן עם האוצר?      

אורי סביר: מתנהל משא ומתן עם האוצר ואנחנו ביקשנו סיוע כספי

דוד ביטן: מה ביקשתם, הלוואות?      

אורי סביר: לא

אורי סביר:  לא לקחנו הלוואות

אורי סביר:  את התרגיל הזה עשינו בקורונה ואנחנו משלמים עכשיו ריביות

רון כץ: למדתם שצריך להחזיר אותם

אורי סביר: אנחנו ביקשנו החזרים כספיים שיאפשרו לנו להחזיק את כוח האדם המקצועי שלנו שגם אנחנו וגם חברות במעגלי תמיכה משניים בשדה התעופה לא הצליחו עד היום לסגור את הפער שנוצר בעקבות הקורונה

אורי סביר:  צריך לזכור שזה ענף מקצועי, זה אנשים מקצועיים – אי אפשר להוציא אותם לחל"ת

אורי סביר:  אנחנו שומרים על כוח האדם שלנו מכל משמר אבל יש לזה עלויות

דוד ביטן: אני רוצה להבין: הרוב המקצועי הם טייסים משירותי קרקע, נכון?      

שרון בראנסטון: לא רק

שרון בראנסטון:  גם דיילים, דיילות, עובדי תחזוקה, מכונאים - -     

דוד ביטן: אמרתי – שירותי קרקע

דוד ביטן:  מה זה עובדי תחזוקה? לא הבנתי

שרון בראנסטון: לא בדיוק

שרון בראנסטון:  אבל בסדר

דוד ביטן: והדיילים והדיילות? הם לא יכולים לצאת?      

אורי סביר: מה שיקרה אם נוציא דיילים ודיילות לחל"ת הוא שהסיכוי שהם יחזרו הוא נמוך מאוד

דוד ביטן: עובדים הרבה שנים

שרון בראנסטון: זה קרה בקורונה

שרון בראנסטון:  הרבה מכוח האדם הלך ולא חזר

דוד ביטן: יש הבדל

דוד ביטן:  קורונה הייתה שנה וחצי וכאן מדובר על חודשיים-שלושה

דוד ביטן:  יש הבדל גדול מאוד

אורי סביר: זה לא חודשיים-שלושה

אורי סביר:  זה התחיל ב-7 באוקטובר

אורי סביר:  אם היינו מוציאים לחל"ת ב-7 באוקטובר – היום אנחנו כבר חודשיים באירוע הזה

אורי סביר:  הנחת העבודה היא שזה יימשך עד פסח

דוד ביטן: אני לא חושב

אורי סביר: אבל אנחנו צריכים להניח הנחות

דוד ביטן: אתה מניח הרבה דברים

דוד ביטן:  השאלה אם זה נכון

רון כץ: עכשיו שר האוצר בחדר הסמוך אמר שיש כסף לכול

דוד ביטן: מה רצית להגיד, אורי?      

אורי סביר: אני חושב שצריך להבין - -     

דוד ביטן: הבנתי, הבנתי

אורי סביר: - - אם אנחנו נוציא אותם לחל"ת כשהעבודה תחזור בפסח והחברות לא יוכלו לחזור אז החברות הזרות יגמרו אותנו

דוד ביטן: רצית להגיד משהו, אדוני?      

אמיר שני: אני סגן נשיא לשכת המסחר

דוד ביטן: אז תמתין בסבלנות

דוד ביטן:  אתה הצבעת אבל אני רוצה לשמוע קודם את החברות ואחרי כן את האוצר

דוד ביטן:       ארקיע, בבקשה

אלון טל: שלום

אלון טל:  דבר ראשון אני מצטרף למה שאמרו חבריי מאל על ומישראייר – כולנו גאים שיכולנו להתייצב לטובת המדינה ולסייע בתקופה הזאת בהטסות רבות ל - - - שונים שקיימים

אלון טל:  הפגיעה שלנו בפעילות בגלל המלחמה היא גדולה הרבה יותר ממה שתיארו כאן

אלון טל:  מתחבר לקושי הרב להוציא לחל"ת

אלון טל:  חלק מהפעילות שלנו מתבססת על קבוצות, ארגונים וועדים, וייקח זמן רב יותר עד שהאנשים שם יחזרו - - - בעקבות המלחמה

אלון טל:  כך שהפעילות הבינלאומית שלנו תהיה השנה כ-70%

אלון טל:  אני מתחבר במאה אחוז למה שנאמר פה לגבי הקושי הרב להוציא לחל"ת ולצמצם את מספר העובדים

אלון טל:  בעיית הטיסות – אנחנו נמצאים בסיטואציה שבה בעל-כורחנו  כמות לא מבוטלת של חל"ת

אלון טל:  אנחנו חוששים שהעלות של זה תהיה גדולה מהתועלת

אלון טל:  התשובה שנאמרה פה נכונה במאה אחוז ואנחנו ביקשנו וממשיכים לבקש השתתפות מדינה במודל גרמני או בכל דרך אחרת שיאפשר לנו להסיט את העובדים במקצועות הייחודיים – צוות אוויר, טכנאים שקשה מאוד להחזיר

מאיר כהן: מה יש במודל הגרמני שאתה יכול לחדש בשעת מלחמה? המלחמה אצלם הייתה לפני הרבה שנים

דוד ביטן: המודל הגרמני מתייחס לזה שמשלמים לחברות את הכסף ולא ל - - -     

אלון טל: היום המדינה משלמת לעובדים שאנחנו מוציאים לחל"ת ביטוח לאומי

אלון טל:  הם נמצאים בבית ומקבלים השתתפות בשכר שלהם

מאיר כהן: אתה אומר, שהם לא ייצאו לחל"ת ולך ישלמו את השכר

דוד ביטן: זה המודל הגרמני

דוד ביטן:  אתה לא זוכר שבקורונה היה ויכוח גדול על זה?      

ששון גואטה: הם צודקים

ששון גואטה:  זה המודל הכי טוב שיש

דוד ביטן: אבל זה לא המודל שנקבע בוועדת כספים

ששון גואטה: ברור

ששון גואטה:  נערי האוצר יודעים

ששון גואטה:  הם ידעו שהחברות לא יוציאו את העובדים לא יוציאו את העובדים לחל"ת כדי לא לבזבז כוח אדם, ואז הם משלמים להם פחות

דוד ביטן: זה לא המודל שנקבע היום בוועדת הכספים

דוד ביטן:  קודם כול, נתייחס לזה ככה

דוד ביטן:  השאלה אם צריך להחריג את חברות התעופה זה עניין אחר

דוד ביטן:  אבל זה לא המודל שנקבע ולכן לא נעשה דיון על זה

דוד ביטן:  כבר הוחלט בעניין הזה

דוד ביטן:  אנחנו רק צריכים לדבר האם במתווה של חברות התעופה צריך להחריג את חברות התעופה ביחס למודל הזה, האם יש נימוקים להחריג או לא

דוד ביטן:       מה אתה דורש מאתנו? אני הבנתי את נושא העובדים

דוד ביטן:  אתה אישרת את כולם בחברה ולא הוצאת?      

אלון טל: אנחנו הוצאנו מעל 200 עובדים לחל"ת בעל כורחנו

אלון טל:  אנחנו חוששים שהעלות של זה תהיה גדולה וזה יקשה עלינו עוד יותר לחזור לפעילות

דוד ביטן: מתוך כמה עובדים?      

אלון טל: הוצאנו קרוב למחצית מהעובדים

דוד ביטן: לך יש ביטולים בעקבות חוק טיבי?      

אלון טל: כן, יש לנו ביטולים שיסתכמו ב-15 עד 20 מיליון דולר

אלון טל:  אנחנו מחזירים את הכספים יום-יום

אלון טל:  חשוב להגיד שהצורך לענות לאלפים רבים של פניות ולהתמודד איתן, תפעולית - - - בלתי אפשרי, גם אם כל הרצון והמספר הגדול של העובדים - - -     

דוד ביטן: אל על, יש להם כבר הגדרה כמה יש להם בעקבות הביטולים

דוד ביטן:  למה אתם לא יכולים לתת לנו את הסכום?       

שלומי זפרני: אין לנו בעיה לתת

שלומי זפרני:  ההחזר הכספי שביצענו עד היום הוא קרוב ל-120 מיליון דולר

שלומי זפרני:  בנוסף לסכום הזה למעלה מ-100 מיליון דולר המרנו לשוברים

דוד ביטן: אני מדבר על כסף שהחזרתם בעקבות חוק טיבי

דוד ביטן:  אתם קיבלתם בחברה החלטה לתת זיכויים למי שביטל בעצמו

דוד ביטן:  זה לא דבר שהייתם חייבים – עשיתם את זה מכל מיני שיקולים

דוד ביטן:  אבל בכל מה שקשור לחוק טיבי הייתה לכם חובה לעשות

רון כץ: 120 מיליון דולר

דוד ביטן: 120 מיליון דולר ועוד 20 ועוד 15 – אנחנו מדברים על 155 מיליון דולר

אחמד טיבי: לנוסעים

דוד ביטן: זה לגבי הנוסעים בלבד

דוד ביטן:  הכספים האלה יוחזרו?      

שלומי זפרני: כן

שרון בראנסטון: הוחזרו וחלקם בתהליך

שרון בראנסטון:  טופל

שלומי זפרני: אנחנו מחויבים להחזיר תוך 21 יום

דוד ביטן: משרד האוצר, נגדיר את הדברים ככה: אלה חברות גדולות והן יודעות גם להסתדר לבד

דוד ביטן:  יחד עם זה יש נושא אחד ראשון של העובדים

דוד ביטן:  ברור שזה לא כל העובדים; יש עובדים שכן יכולים לצאת לחל"ת, ואם מבקשים לא להוציא לחל"ת זה עניין אחר

דוד ביטן:  אבל זה לא מאה אחוז מהעובדים – כמו שארקיע הוציאו חלק וחלק לא הוציאו

דוד ביטן:  יש עובדים שחייבים לשמר אותם ולהשאיר אותם

דוד ביטן:  על זה אין ויכוח

דוד ביטן:       עניין שני – הפיצויים לאלה שבעקבות המלחמה הטיסות שלהם בוטלו

דוד ביטן:  אני לא חושב שעניינית צריך להיות ויכוח על העניין הזה

דוד ביטן:  בגדול זה נגרם כתוצאה מהמלחמה

דוד ביטן:  יש פה קשר סיבתי מובהק

דוד ביטן:  זה לא דבר שהחברות צריכות לשאת אותו

דוד ביטן:       בנושא ההעדפה – זה נושא שלא קשור למלחמה, אבל אני חושב שאתם צריכים לשקול את זה לחיוב

דוד ביטן:  אני לא קראתי את כל הצעת החוק אבל אם אנחנו רוצים לשמר חברות ישראליות שיהיו לנו בזמן מלחמה וחירום אנחנו צריכים לעזור להן כדי שיוכלו להתקיים בצורה נאותה

דוד ביטן:  מה גם שיש לזה גם סיבות ערכיות לעזור לחברות ישראליות, במיוחד בכל מה שקשור לנסיעות

דוד ביטן:  אני יודע שהסוכנות טסה רק עם אל על, ואני שמעתי שנוער שיוצא למסעות בפולין לא מחויבים לרכוש כרטיסים באל על

דוד ביטן:  לדעתי, זה לא בסדר אבל אני לא אכנס לזה עכשיו

דוד ביטן:  תעביר להם את הצעת החוק מראש

רון כץ: למי? לאוצר?      

דוד ביטן: הרי מי מתנגד בדרך כלל? או האוצר - -     

רון כץ: זה עבר טרומית עם אישור של האוצר בכנסת הקודמת

רון כץ:  נעשה את זה שוב, אין בעיה

דוד ביטן: מה שהיה בכנסת הקודמת היה

רון כץ: נעשה את זה שוב, אין בעיה

דוד ביטן: יש לנו 30 יום לסיים את העניין הזה

דוד ביטן:  עברו כבר שבועיים וחצי

דוד ביטן:  אני מבקש שתשלימו את המשא ומתן עם החברות תוך שבועיים כדי שיגיע אלינו המתווה

דוד ביטן:  אני מדבר גם למשרד התחבורה עכשיו

דוד ביטן:  הבנתי שאמרתם לחיים כץ שאתם רוצים לעשות את זה מול האוצר לבד בלי משרד התיירות

רון כץ: למה?      

דוד ביטן: ככה הם ביקשו והוא הסכים

דוד ביטן:  מה אני צריך להתווכח

רון כץ: מי ביקש?      

דוד ביטן: שרת התחבורה אמרה לו שהיא רוצה לנהל את זה באופן עצמאי מול האוצר ללא התיירות

רון כץ: אין על הפוליטיקה שלכם

דוד ביטן: לא קשור לפוליטיקה

דוד ביטן:  הוא הסתיים אז הוויכוח הסתיים מבחינתי

דוד ביטן:  מה זה מעניין אותי מי מנהל את המשא ומתן

רון כץ: כי חיים יעשה אותו טוב יותר

דוד ביטן: הרי זה יבוא אלינו בכל מקרה

דוד ביטן:       אני מציע ככה – תוך שבועיים אתם מסוגלים לסיים את המשא ומתן הזה? מסוגלים

דוד ביטן:  אז אני מבקש תוך שבוע - -     

ספיר איפרגן: כבוד היושב-ראש, אני רוצה להבהיר - -     

דוד ביטן: תכף אני אתן לך

דוד ביטן:  אני רוצה לסכם קודם את לוחות הזמנים

ספיר איפרגן: אנחנו ניתן הצעה

ספיר איפרגן:  בסוף החברות סוברניות - -     

דוד ביטן: אני לא נכנס למשא ומתן כרגע

מאיר כהן: למה לא? אנחנו רוצים לדעת מה ההצעה שלכם

דוד ביטן: רגע, אנחנו ניתן לה

דוד ביטן:  קודם כול אני רוצה את לוחות הזמנים

מאיר כהן: אוקיי

דוד ביטן: בעוד שבועיים המתווה יבוא לוועדת הכלכלה

ששון גואטה: מתווה בהסכמה או לא בהסכמה? כי באוצר אוהבים לעשות דברים לא בהסכמה

דוד ביטן: מתווה זה בהסכמה בדרך כלל

דוד ביטן:  אם לא אנחנו נדע שזה לא בהסכמה

דוד ביטן:  אנחנו נדון בזה בכל מקרה

דוד ביטן:  אבל תוך שבוע אני מבקש עדכון שיימסר לנו מה מתקדם בעניין הזה

דוד ביטן:  אמרתי מה הדעות שלנו לגבי הפיצוי והדברים האחרים

דוד ביטן:  לדעתי, חלק מהעובדים כן צריך להחריג מהחברות בעניין התשלום לחברות או לעובדים

דוד ביטן:  למרות שהייתה החלטה בעניין הזה בוועדת כספים לא סתם השארנו את העניין הזה למתווה מיוחד

דוד ביטן:  את יודעת את זה

דוד ביטן:  עכשיו תגידו לנו מה העמדה שלכם

ספיר איפרגן: שלום לכל חברי הוועדה

ספיר איפרגן:  אני רכזת תחבורה באגף תקציבים באוצר

ספיר איפרגן:  ראשית, חשוב לדבר על הרקע והקונטקסט של הדברים

ספיר איפרגן:  בקונטקסט אל לנו לשכוח שכידוע, יש מתווה כללי במשק שה-threshold שעד אליו חברות זכאיות לקבל פיצוי הוא מחזור של 400 מיליון שקלים

ספיר איפרגן:  לפנים משורת הדין ובגלל החשיבות הרבה של ענף התעופה הישראלית בשונה מענפים אחרים שמשרד האוצר ומשרדי הממשלה האחרים הרלוונטיים לא ישבו באותו שולחן עם ענפים אחרים במשק, דווקא בענף הזה כולנו רוצים להגיע לפתרון ולסייע לחברות התעופה הישראליות לצלוח את המשברים התזרימיים

דוד ביטן: זה לא תזרימי

דוד ביטן:  תראי לי דוגמה אחת במשק על חברות גדולות שבעקבות חוק נאלצו לשלם פיצוי של 160 מיליון דולר

דוד ביטן:  תראי לי אחת

דוד ביטן:  ואם יש לך דוגמה תגידי לי אותה

ספיר איפרגן: כבוד היושב-ראש, אני אגיע לזה, ברשותך

ספיר איפרגן:  בגלל שזה ענף ייחודי עם מאפיינים ייחודיים כפי שאתה מדגיש, היושב-ראש, זאת הסיבה שאנחנו מלכתחילה יושבים עם החברות האלה למתווה ייעודי למרות שזה לא חלק מהמדיניות הכללית של הממשלה ושל הכנסת כפי שהיא אושרה

רון כץ: מה זאת אומרת?      

ספיר איפרגן: זה בדיוק מה שאני רוצה להסביר

דוד ביטן: זה רק הפתיח

ספיר איפרגן: זה רק הפתיח

ספיר איפרגן:  אני מבטיחה להשיב על כל שאלה – כמה שתרצו אני מבטיחה להשיב

ספיר איפרגן:       זה רק כדי לומר שאנחנו באנו לחברות ואמרנו, יש מתווה במשק, והוא נתקן ב-400 מיליון שקל – אם תרצו אנחנו מוכנים להחיל את המתווה עליכם

ספיר איפרגן:  חברות התעופה אמרו שזה לא מספיק להן בהיקפים הכספיים

ספיר איפרגן:  אז צריך להבין – בסוף יש הרבה מאוד ענפים במדינה שהושפעו, לצערנו, באופן שלילי מהמלחמה – מי כמוכם יודעים ומכירים – ואנחנו כן נותנים פה טיפול מיוחד לענף הזה, מה שענפים אחרים לא מקבלים

מאיר כהן: את אומרת להם – בואו שלוש החברות, אני אדבר איתכן רק עד 400

ספיר איפרגן: לא, לא

דוד ביטן: לא – ב-400 מיליון שקל לא מקבלים כלום, אפס

ספיר איפרגן: בדיוק

ספיר איפרגן:  עד 400 מיליון שקל

דוד ביטן: עד 400 מיליון שקל מקבלים אפס פיצוי

דוד ביטן:  זה החוק הנוכחי היום

דוד ביטן:  אומרים, מה, זאת חברת ביטוח שיש לה מיליארדים של הכנסות?      

ששון גואטה: אבל את האוצר זה לא מעניין בכלל

דוד ביטן: לא נכון

דוד ביטן:  אל תגיד את זה כי זה לא נכון

דוד ביטן:  הם נותנים הרבה מאוד כסף להרבה מאוד עסקים, עם כל הכבוד

רון כץ: איזה כספים ואיזה עסקים?      

דוד ביטן: חבר'ה, המדינה זה לא כספומט

דוד ביטן:  נתחיל מזה

רון כץ: המדינה הביאה גם את המצב

דוד ביטן: הם נותנים 30 מיליארד שקל רק עכשיו

דוד ביטן:  מספיק

דוד ביטן:  לא צריך ביקורת על כל דבר

דוד ביטן:  אבל הם צריכים לדון בחברות התעופה כחריג מסוים

דוד ביטן:  זה לא אותו דבר כי הם מחויבים לשלם פיצוי

דוד ביטן:  הם יכולים להגיד ללקוח שבגלל מלחמה הם לא ייתנו פיצוי? זה כתוב בחוק

דוד ביטן:  אז צריך להחריג את החוק הזה

דוד ביטן:  יש שתי דרכים: או להגיד ללקוח שהוא לא יקבל כלום כי יש מלחמה, או להגיד לחברות – אני אתן לך פיצוי על זה שנתת להם

דוד ביטן:  זה לא אותו דבר

דוד ביטן:  זה לא מצב רגיל של חברה שיש לה הפסד הכנסות

דוד ביטן:  שימי לב, זה לא הפסד הכנסות

דוד ביטן:  אם היה הפסד הכנסות אז ב-400 מיליון שקל הם כמו כולם

דוד ביטן:  זה תשלום פיצוי מיוחד בעקבות חוק

קריאה: יש גם הפסד הכנסות

דוד ביטן: זה לא הפסד הכנסות

דוד ביטן:  יש הבדל

דוד ביטן:  במשא ומתן איתם אתה תתווכח, עכשיו אני מתווכח

ספיר איפרגן: כבוד היושב-ראש, בגלל הדברים שאתה אומר זה מה שהסברתי וציינתי שזאת הסיבה שאנחנו מציעים לענף מתווה ייחודי

ספיר איפרגן:  עוד רגע משהו שחשוב להדגיש שבסוף כולנו נזכור שלכסף אין צבע

ספיר איפרגן:  בסוף בשיח שלנו מול החברות אנחנו מסתכלים מהם הצרכים התזרימיים של החברות

ספיר איפרגן:  כי כאמור התכלית היחידה שלנו גם במתווה הפיצויים הכללי היא לתת סיוע תזרימי כדי לאפשר לעסקים לצלוח את המשבר

ספיר איפרגן:  אנחנו לא דואגים פה לשורת הרווח של אף אחד

ספיר איפרגן:  זה לא נעים לשרוף מזומנים, זה לא נעים לפגוע - - - אבל בסוף זה המתווה; זאת המדיניות של הממשלה לדאוג לאתגרים התזרימיים

ספיר איפרגן:  לכן, כבוד היושב-ראש, אני רק רוצה להבהיר - -     

דוד ביטן: אבל שימי לב שזה לא עניין תזרימי

דוד ביטן:  הסברתי לך את זה

דוד ביטן:  עם כל הכבוד אל על הם לא צריכים אותך; אל על יכולים לעשות את הלוואה לבד

דוד ביטן:  הם לא צריכים את המדינה

דוד ביטן:  אני לא יודע מה מצב החברות האחרות, אבל אני יודע שאל על לא צריכה

ספיר איפרגן: אני מציעה שהחברות יתייחסו לשאלה האם יש להם צרכים תזרימיים או לא

רון כץ: ברור שיש להם צרכים תזרימיים, זאת לא השאלה

רון כץ:  השאלה עכשיו היא איך אנחנו בתור מדינה מחריגים את העסקים האלה של מעל 400 מיליון שקל

דוד ביטן: אי אפשר להחריג

דוד ביטן:  רק אותם

רון כץ: אותם, אותם

דוד ביטן: לא את כל 400 מיליון

רון כץ: לא, אותם, אותם – להחריג מהמתווה של 400 מיליון

רון כץ:  אנחנו מדינת אי

רון כץ:  אם הם לא יעבדו לא יהיה לנו איך לעבוד

דוד ביטן: אתם לא חייבים לקבל את כל הדרישות אבל תנהלו משא ומתן הוגן

ספיר איפרגן: היושב-ראש, ככה אתה מכיר אותנו?      

דוד ביטן: קחו בחשבון את העניין שזה לא הפסד שאתם מסייעים להפסד

דוד ביטן:  זה בדיוק המכלול

דוד ביטן:  אומרים, אם ירדת בהכנסות תקבל ב-25% אתה תקבל 22% מזה

דוד ביטן:  זה לא המצב; פה הם צריכים לשלם פיצוי בעקבות חוק ספציפי שהמדינה חוקקה

דוד ביטן:  יש הבדל, אין מה לעשות

ספיר איפרגן: נכון

ספיר איפרגן:  בשל זה הניתוח שאנחנו עושים הוא ניתוח מקצועי על מספרים, על תזרימי מזומנים

דוד ביטן: 	יש לכם שבועיים לסיים את זה כי אנחנו צריכים לסיים את זה

ספיר איפרגן: נכון

ספיר איפרגן:  בסוף אנחנו מבינים מה הצורך התזרימי

דוד ביטן: מי מנהל את המשא ומתן, אתם?      

ספיר איפרגן: כן

דוד ביטן: יחד עם התחבורה?      

ספיר איפרגן: ממש כל הנציגים פה סביב השולחן

דוד ביטן: כולם פה? אז שמעתם את העמדה שלנו

שרון בראנסטון: רק לעניין הזה – חלק מהייחודיות של הענף זה בדיוק הנושא של החל"תים והמודל הגרמני

שרון בראנסטון:  זה יכול להיות במתווה - -     

דוד ביטן: אבל המודל הגרמני לא חל כמעט על אף אחד במשק, יש כמה חריגים

דוד ביטן:  אתם צריכים לשכנע את האוצר שבמקרה שלכם זה חשוב מאוד כדי להחזיר את העובדים לענף

שרון בראנסטון: להשאיר אותם

דוד ביטן: אז תשכנעו אותם

דוד ביטן:  אני אגיד לך את האמת – חוץ מהטייסים - -     

עידית חנוכה: גם הדיילים

דוד ביטן: הדיילים פחות

דוד ביטן:  אני חושב שלא כל העובדים

דוד ביטן:  חלק מהעובדים, לא כל העובדים

דוד ביטן:  גם אתם צריכים לעשות עבודה ולהחליט איזה עובדים מחויבים ואיזה עובדים לא מחויבים

ששון גואטה: כל העובדים בחברות תעופה הם עובדים שעוברים הכשה מסוימת – מטכנאי מטוסים, דייל שצריך לתת שירות וטייס

ששון גואטה:  כל העובדים בחברות תעופה הם מאוד חיוניים וחשובים ועוברים הכשרה

מאיר כהן: בואו נשמע את האוצר

מאיר כהן:  סוף-סוף מישהי שרוצה לדבר ולפרט

דוד ביטן: בבקשה

דוד ביטן:       אני לא נותן לה, אתה יודע למה? אני לא רוצה שיהיה לה קיבעון במחשבה פה

דוד ביטן:  אז אני עוצר אותה כל הזמן כדי שתשב איתם למשא ומתן

דוד ביטן:  אני בכוונה לא נותן לה

רון כץ: זה מה שצריך לעשות – לקבל עדכון על המשא ומתן וזהו

דוד ביטן: אבל אני אומר לה כל הזמן מה אנחנו חושבים

דוד ביטן:       מישהו רוצה להגיד משהו?      

קובי זוסמן: כן

דוד ביטן: ולגבי החוק

ספיר איפרגן: אני רוצה להתייחס

ספיר איפרגן:  אני אשמח שישי, עמיתי מרת"א, יתייחס כי הוא מלווה את הנושא שנים

ספיר איפרגן:  מבחינתנו כל צעד שפוגע או מעוות את התחרות הוא צעד שצריך להתנגד לו

קריאה: תוצרת כחול-לבן זה תמיד הדילמה שלנו

דוד ביטן: מה קורה כשיש מלחמה? אנחנו נזמין את הלופטהנזה שיביאו את האנשים?      

ספיר איפרגן: אבל עכשיו אנחנו במלחמה, וגם ככה הם היחידים שטסים

דוד ביטן: אבל עובדה שזה עבר בקדנציה הקודמת

ספיר איפרגן: כבוד היושב-ראש, אני גם רוצה להדגיש שאנחנו בוודאי תומכים בחברות הישראליות

ספיר איפרגן:  אל לנו לשכוח שהמדינה נכנסה בנעליהן של חברות הביטוח שביטלו את הפוליסות שלהן והמדינה נכנסה בעצם בנעלי חברות הביטוח הזרות רק עבור החברות הישראליות

דוד ביטן: 	לדעתי, פה אתם צריכים לשלול את זה שוב

ספיר איפרגן: כבוד היושב-ראש, אני בעד להרחיב את זה בשביל התחרות

ששון גואטה: אני לא ראיתי אף חברה זרה שמביאה לנו לוחמים להילחם פה מעשרות מדינות בעולם

דוד ביטן: אבל זה לא נושא הדיון

ספיר איפרגן: זאת הייתה דוגמה איך הממשלה מעדיפה חברות ישראליות למרות שלא בטוח שזה הדבר הנכון לתחרות

דוד ביטן: את יודע שהמקור לצרות הכי גדולות זה עניין התחרות שלכם

דוד ביטן:  בכל מיני דברים, ולאו דווקא בנושא הזה, אתם מעדיפים את התחרות על כל דבר ועניין

דוד ביטן:  יש עוד אינטרסים למדינה

דוד ביטן:  האינטרס היחיד זה לא התחרות

ששון גואטה: חזק מה שאמרת עכשיו

חיים ביטון: כבוד היושב-ראש, אני רוצה להציג בדקה את נקודת המבט שלי שהיא תוספת למה שנאמר

חיים ביטון:  שמי יאיר ביטון, ואני מנכ"ל DHL אקספרס מטענים שהיא חברה בבעלות גרמנית

חיים ביטון:  יש לנו מעל 300 מטוסים

חיים ביטון:  זאת החברה הכי גדולה בעולם בנושא לוגיסטיקה

חיים ביטון:  מ-7 באוקטובר אנחנו החברה הזרה היחידה שנוחתת פה כל יום בשתי טיסות

חיים ביטון:  אנחנו מביאים מטענים, ולמי? לקו הראשון

חיים ביטון:  אנחנו מביאים מטענים לשוק הישראלי

חיים ביטון:  במשך שבועיים פוליסת הביטוח שלנו קפצה בצורה משמעותית

חיים ביטון:  אנחנו משלמים למעלה מ-100 אלף יורו ליום לנחות פה במדינת ישראל

דוד ביטן: המחיר שאתם גובים יותר גבוה?      

חיים ביטון: לא העלינו את המחיר, לא הוצאנו אנשים לחל"ת

חיים ביטון:  אנחנו מעסיקים פה כחברה גרמנית למעלה מ-1,500 עובדים – לא הוצאנו אחד לחל"ת

דוד ביטן: פה אתם מפעילים?      

חיים ביטון: כן, בוודאי

חיים ביטון:  כי הגישה לתעדף חברות ישראליות זה מצוין, אני לא נגד

חיים ביטון:  אבל, לדעתי, אתם פוגעים בעתיד של מדינת ישראל

חיים ביטון:  יש יחסים בינלאומיים

חיים ביטון:  אני נמצא בחזית של השיווק והתקשורת הבינלאומית של מדינת ישראל

דוד ביטן: יש עוד חברה?      

חיים ביטון: 	כמעט לא

חיים ביטון:  אני אומר לך שבשבוע הראשון - -     

דוד ביטן: מה הקשר ללשכת המסחר? לא הבנתי

דוד ביטן:  יש חמש חברות

דוד ביטן:  זה משגע אותי

דוד ביטן:  אתה כל הזמן מצביע

אמיר שני: יש עשרות חברות שנוחתות פה

דוד ביטן: אז אני אתן לך בסוף

דוד ביטן:  אבל קודם כול נשמע את החברות הרלוונטיות

דוד ביטן:  מה לשכת המסחר פה קשורה? לא חייבים לדבר על כל דבר

ששון גואטה: עכשיו בדיוק הוא שאל את השאלה הזאת, אם יש עוד חברות

אמיר שני: כן, יש עוד חברות

חיים ביטון: רק לסכם את הבעיה שלי: פוליסת הביטוח למדינת ישראל תגרום לכך שחברות זרות לא ינחתו פה

חיים ביטון:  משרד האוצר מתעדף - -     

דוד ביטן: הם לא נוחתים אולי חוץ מכם ועוד חברה

חיים ביטון: לא בעיה

חיים ביטון:  אם תמשיך לתעדף אנחנו ננתק את עצמנו מהעולם

דוד ביטן: בינתיים אין חוק שמתעדף

חיים ביטון: בוודאי שיש

חיים ביטון:  מתחילת המלחמה פניתי למשרד האוצר ולמשרד הכלכלה והם אמרו שאנחנו לא יכולים לקבל את פוליסת הביטוח

חיים ביטון:  אני לא מבין למה מדינת ישראל לא מבטחת כל מטוס שנוחת פה וממריא מפה

חיים ביטון:  אין שום סיבה

חיים ביטון:  אתם רוצים שאני אתן מנוף כמה ישראלי אני? אנחנו משפצים בתעשייה אווירית מעל שלושה מטוסים בכל רגע נתון

חיים ביטון:  מאות מיליונים של דולרים אנחנו עושים, ומכניסים כחול-לבן

חיים ביטון:  אתה רוצה לעודד את זה

דוד ביטן: גם איתם אתם מנהלים משא ומתן או לא? אתם לא חלק מהעניין?      

ספיר איפרגן: משרד הכלכלה יחד איתנו ועם משרד התחבורה נותן מענה אחר לתחום המטען

דוד ביטן: יושב-ראש אל על, רצית להגיד משהו?      

אמיר שני: אני כרגע הפעלתי במשך חודש וחצי כלשכת המסחר - -     

דוד ביטן: אני לא נתתי לך רשות דיבור

דוד ביטן:  אמרתי לך שתדבר בסוף

דוד ביטן:  נשמע אותך, אל תדאג

עמיקם בן צבי: רק לעניין הביטוח – המדינה עשתה נכון שנתנה לחברות הישראליות ביטוח

עמיקם בן צבי:  רק צריך לדעת שבסופו של דבר המדינה גובה על זה כסף

עמיקם בן צבי:  כל הזיכוי שאנחנו מקבלים מחברות הביטוח – המדינה לוקחת את זה

דוד ביטן: מה זאת אומרת, היא לוקחת?      

עמיקם בן צבי: שום דבר לא חינם

דוד ביטן: ממי היא לוקחת?      

עמיקם בן צבי: את הפרמיה שאנחנו מקבלים כהחזר המדינה גובה

עמיקם בן צבי:  זאת אומרת בעצם המדינה נתנה כיסוי ביטוחי אבל גובה על זה כסף

דוד ביטן: הבנתי

דוד ביטן:  זאת אומרת היא לא מממנת אתכם

עמיקם בן צבי: היא לא מממנת אותנו

דוד ביטן: שמעת?      

עמיקם בן צבי: בנושא המימון – היות שיש לי ניסיון רב מהמשא ומתן הקודם שההנהלה עושה צריך לזכור בנושא המימון כשמחשבים ריביות – תיקחו ריביות נורמליות בהיוון

עמיקם בן צבי:  לא ריביות של 25%

עמיקם בן צבי:  קחו ריביות נורמליות, בסדר?      

דוד ביטן: מי? שהם מממנים אתכם?      

עמיקם בן צבי: הם רוצים בערך 25%

דוד ביטן: מי, המדינה רוצה?      

עמיקם בן צבי: זה מה שהם מחשבים, רק שתדעו

דוד ביטן: באמת אתם מחשבים את זה?      

עמיקם בן צבי: כן, כן

קריאה: על הלוואה רגילה הם ביקשו 12%, אדוני היושב-ראש

דוד ביטן: הם ידעו, כנראה, שהריבית תעלה

עמיקם בן צבי: הם לא ידעו

עמיקם בן צבי:  הם פשוט מנהלים משא ומתן - - -     

ששון גואטה: אני רוצה להזכיר לך, דוד, שהייתה לנו פה ישיבה על הספנות וגם הייתה לנו בעיה שחברות ספנות לא רצו להיכנס

ששון גואטה:  אתם זוכרים? אז יכול להיות שניקח את הפתרון משם ונראה מה אנחנו יכולים לעשות

ששון גואטה:  מי שמראה ציונות ואהבה צריך להודות לו

דוד ביטן: אתם באמת גובים על הלוואות ריבית גבוהה כל כך?      

ספיר איפרגן: ריבית בהתאם לתנאי השוק

קריאה: לא, לא

קריאה:  את השוק

דוד ביטן: הם אומרים שלא

דוד ביטן:  שוק זה משהו גלובלי

ספיר איפרגן: כבוד היושב-ראש, אם תרצה אני אוכל אחר כך להסביר לך בדיוק איך זה נקבע

ספיר איפרגן:  שום דבר הוא לא בשליפות מהמותן

דוד ביטן: בסדר

דוד ביטן:  אנחנו ניכנס לזה כשנדון במתווה שישבו איתכם עליו

דוד ביטן:  נראה על מה בדיוק חייבו אתכם ומה לא

דוד ביטן:  חבל להיכנס לזה

שבתאי דון-יחיא: אני מנהל אגף כלכלה וקשרי תעופה ברשות התעופה האזרחית במשרד התחבורה

שבתאי דון-יחיא:  לגבי חוק טיבי – אנחנו הגשנו תזכיר חוק לפני כשבוע וחצי - -     

דוד ביטן: ראיתי, כן

שבתאי דון-יחיא: - - זה יעלה לממשלה להצבעה

דוד ביטן: מה כתוב שם?      

שבתאי דון-יחיא: כתוב שם שהביטול הוא על מרכיב הפיצוי באופן רטרואקטיבי

שבתאי דון-יחיא:  זאת אומרת יש שלושה מרכיבים בחוק, כמו שנאמר: השבת תמורה שזה החברות; נניח קניתי כרטיס ב-1,000 דולר לניו יורק והטיסה הזאת בוטלה, מן הסתם חברת התעופה צריכה להחזיר לי את הכסף

שבתאי דון-יחיא:  אבל בנוסף לזה הפיצוי הסטטוטורי שמגיע על עגמת נפש - -     

דוד ביטן: זה ברור שאתם צריכים לבטל, אין ויכוח על זה

שבתאי דון-יחיא: אז זה תזכיר חוק

שבתאי דון-יחיא:  הוא גם יגיע אליכם

דוד ביטן: אל על, ארקיע וישראייר, אתם מודעים לתזכיר החוק הזה?      

שרון בראנסטון: כן

שרון בראנסטון:  ואנחנו, כמובן, בשיתוף עם רת"א, ואנחנו רוצים שהוא יקודם בהקדם

דוד ביטן: זה מכסה את הבעיה?      

שרון בראנסטון: חלק, כן

שלום דנינו: החוק הזה חל גם על חברות זרות?      

שרון בראנסטון: כן

שרון בראנסטון:  הוא חל על כל חברות התעופה

שבתאי דון-יחיא: נגיד שהיקף הבעיה לגבי חברות זרות הוא הרבה יותר קטן כי מכיוון שחברות זרות הפסיקו לטוס אז רק הביטולים של השבועיים הראשונים רלוונטיים

שבתאי דון-יחיא:  חברות ישראליות טסות כל הזמן

דוד ביטן: למה זה רק באופן חלקי? מה זה לא מכסה?      

שרון בראנסטון: בהקשר של חוק טיבי יש עוד אלמנטים, כמו שירותי סיוע וכולי

שרון בראנסטון:  אבל זה מכסה את האלמנט המרכזי של הפיצויים

דוד ביטן: הוא מכסה את רוב הכסף

שרון בראנסטון: מבחינת חוק טיבי, כן

דוד ביטן: נגיד מתוך 160 מיליון דולר ששילמתם, כמה מכסה החוק הזה?      

שרון בראנסטון: זה הפיצוי שהיינו צריכים לשלם על טיסות שבוטלו

שלומי זפרני: הוא בערך מכפיל את הסכום

שלומי זפרני:  זה בלי קשר ל-160 מיליון, זה בנוסף

שרון בראנסטון: השבת התמורה לא קשורה

שרון בראנסטון:  זה פיצוי שאני צריכה לשלם על כך שביטלתי טיסה

שבתאי דון-יחיא: אדוני היושב-ראש, אין חולק פה שנוסעים ששילמו ולא קיבלו את המוצר מתוך סיבות - -     

דוד ביטן: בגלל המלחמה

דוד ביטן:  אז החוק הזה שהגשתם הוא רק לתקופת המלחמה?      

שרון בראנסטון: כרגע עד סוף מרץ

שבתאי דון-יחיא: כרגע עד סוף מרץ ובתחולה רטרואקטיבית מ-8 באוקטובר

דוד ביטן: טוב, אמרתי לכם מה העמדה שלי: אם זה פותר את הבעיה עלא כיפאק

דוד ביטן:  אני רוצה שתתחשבו בפיצוי, שזה לא הפסד הכנסה

דוד ביטן:  יש הבדל

דוד ביטן:  מתווה הפיצוי מדבר על הפסד הכנסה, ואנחנו מדברים על פיצוי ששולם בעקבות חוק

דוד ביטן:  עובדה שאתם הגשתם תזכיר שמתקן את זה

דוד ביטן:  אז לא הבנתי למה אמרת שאת לא מסכימה

שבתאי דון-יחיא: דבר שני שנעשה זה הנושא של הטיסות לאילת

שבתאי דון-יחיא:  המדינה הוציאה תמיכה לחברות שטסות לאילת

דוד ביטן: זה מגדיל להם את ההכנסה

שבתאי דון-יחיא: זה win-win

דוד ביטן: אין בעיה

דוד ביטן:  הכול תיקחו בחשבון במשא ומתן

שבתאי דון-יחיא: בניגוד למה שאמר מנכ"ל ישראייר זה כולל גם את משפחות החטופים

שבתאי דון-יחיא:  הוא לא דייק, לצערי

שבתאי דון-יחיא:  אבל המתווה הזה קיים והוא מכניס לחברות התעופה - - -     

דוד ביטן: רבותיי, יש לכם שבועיים

דוד ביטן:  תיכנס לחדר

דוד ביטן:  איך פרס היה אומר? היו יושבים ויושבים, מעשנים ושותים קפה ובסוף גומרים

דוד ביטן:  אם זה היה כל הלילה היו גומרים, אם זה היה לסירוגין לא היו גומרים כלום

דוד ביטן:  תשבו פעם אחת ותגמרו את זה

שבתאי דון-יחיא: לצורך העניין משרד האוצר תקצב אותנו ב-2 מיליון שקל לחודש לכל חברה

דוד ביטן: בחייך, אצלם זה אפילו לא לגרעינים

שבתאי דון-יחיא: לא, זה דווקא כסף מכובד

דוד ביטן: ישיבת המשך בעוד שבועיים

דוד ביטן:  מי עוד לא דיבר?      

קובי זוסמן: אני מנהל ארגון יאט"א – ארגון חברות התעופה העולמי

דוד ביטן: תסתכלו גם על החברות שעובדות כמו חברות המטען

דוד ביטן:  הן גם חלק מהעניין

דוד ביטן:  אתה רוצה שלא יביאו לפה סחורה?      

קריאה: כבר לא מביאים

קובי זוסמן: 	כל חברות התעופה הישראליות והזרות הן חברות ביאט"א

קובי זוסמן:  למען הצדק הפואטי אגיד שיש כמה חברות תעופה זרות שכן טסות לישראל

דוד ביטן: נדמה לי שרק האמירויות

קובי זוסמן: האמירויות ואתיופיין

קובי זוסמן:  יש כמה חברות

דוד ביטן: שתיים, שלוש

קובי זוסמן: אנחנו שלחנו למשרד התחבורה עם הבקשות שלנו לסיוע מידי לחברות התעופה

קובי זוסמן:  החברים שלי מחברות התעופה הישראליות דיברו על זה באריכות

קובי זוסמן:  יש נושא שאנחנו חושבים שאפשר לסייע לחברות התעופה כאן ומיד – נושא התשלומים לרשות שדות התעופה

דוד ביטן: אנחנו לא נוגעים בזה

קובי זוסמן: אנחנו היינו רוצים לראות, וכמובן גם חברות התעופה, הקפאה, דחייה או צמצום של התשלומים

דוד ביטן: גם שם יש עובדים

דוד ביטן:  לא תהיה הקפאה

קובי זוסמן: המדינה היא אותה מדינה

קובי זוסמן:       דבר אחרון שחברי שלומי דיבר בתחילת דבריו הוא שאין שום חשיבה אסטרטגית ארוכת טווח לקידום, לפיתוח ולחיזוק התעופה הישראלית, ויפה שעה אחת קודם

קובי זוסמן:  אם הוועדה הזאת תקרא לקול קורא בעניין הזה אנחנו, כמובן, נתמוך

קובי זוסמן:  לעולם לא מתייעצים איתנו, לעולם לא מדברים איתנו, אלא רק בתקופות של משבר

קובי זוסמן:  כמו שאמרה נציגת האוצר, התעופה הוא סקטור כל כך חשוב לפיתוח, לקידום וליציאה מהמשבר של מדינת ישראל, ולכן ראוי - -     

דוד ביטן: זה חלק, זה לא הדבר הכי חשוב

קובי זוסמן: אבל אין תכנית אסטרטגית, אדוני היושב-ראש

דוד ביטן: אני רוצה להגיד לך דבר אחד: קודם כול, לגבי רשות שדות התעופה - מתווה הפיצויים אומר שאם יש לך הוצאה מסוימת, לפי ההפסד ולפי האחוזים אין צורך להפחית את האגרות אלא אתה מקבל פיצוי, אם מגיע לך, לפי חוק הפיצויים שאושר בכנסת

דוד ביטן:  לכן אין עילה לבטל לך שום אגרה כי אז יוצא פיצוי כפול

דוד ביטן:  לכן אנחנו לא ניכנס לזה

דוד ביטן:       לגבי יתר הדברים – חלק מהדברים שאמרת לא קשורים לעכשיו, אלא לדברים אחרים

קובי זוסמן: הכותרת של הדיון הייתה - -     

דוד ביטן: כן, הבנתי

דוד ביטן:  בתקופת המלחמה, שימו לב

דוד ביטן:       לפי ההנחיות שקיבלנו אנחנו דנים רק לגבי תקופת המלחמה

דוד ביטן:  יש המון דברים שאתם אומרים שאנחנו נדון בהם אחרי המלחמה

דוד ביטן:  זאת הסמכות של ועדת הכלכלה ואנחנו ניכנס אליהם

דוד ביטן:  אבל כרגע אני פשוט מנוע מלהיכנס לדברים האלה

דוד ביטן:  יש המון נושאים שהתחלנו לטפל בהם לפני הפגרה ולא המשכתי מכיוון שיש מלחמה וקיבלתי הנחיות שמטפלים רק בדברים שקשורים למלחמה

שלום דנינו: אבל אתם יכולים לנצל את הזמן הזה להציג מסמך על מה שאתה מדבר על פיתוח התעופה – עקרונות, רעיונות, שיטה שאתם חושבים עליהם, ושזה יישב אצלנו

שלום דנינו:  ואז מיד בתום החקיקה נדון גם בזה

שלום דנינו:  כי זה באמת נושא עמוק ורחב

דוד ביטן: בדיוק

דוד ביטן:  נראה את זה, אין בעיה

דוד ביטן:  מי עוד רוצה לומר משהו?      אמיר שני, לשכת המסחר, בבקשה

אמיר שני: אי אפשר לזלזל במסחר

אמיר שני:  כל הייבוא והייצוא במדינת ישראל שאני מייצג כרגע לוקה בחסר

אמיר שני:  אני מצדיע לעבודה המדהימה שאל על והחברות האחרות עושות במשך חודשיים

דוד ביטן: גם חברה אחרת שנוסעת, לא ישראלית

דוד ביטן:  חברה גרמנית

אמיר שני: הכול נכון

אמיר שני:       56% מהמטען במדינת ישראל היה טס במטוסי נוסעים, וכשב-7 או ב-8 באוקטובר כל החברות הפסיקו לטוס, אנחנו מצאנו את עצמנו בבעיה של הסחר

אמיר שני:  עם כל הכבוד היום גם אל על, גם כ

אמיר שני: א

אמיר שני: ל וגם DHL מכסים כ-73% מהמטען

אמיר שני:  עשינו עבודה יחד עם שר הכלכלה מר ניר ברקת במשרד הכלכלה בשיתוף האוצר, ומחר בבוקר המכרז נסגר

אמיר שני:  מחר יש מכרז שבו כל החברות יכולות להצטרף כי אנחנו חייבים לתת פתרון

אמיר שני:  היום חסר פתרון לשנע מטענים בייבוא ובייצוא למדינת ישראל

אמיר שני:  אין מה לעשות – זה מה שצריך לקרות

אמיר שני:  אני שמח שהאוצר נמצאים כי הם שיתפו, לצורך הסיפור

אמיר שני:  מחר המכרז נסגר, והמטרה היא לפתוח אותו – גם לחברות הישראליות וכמובן גם לחברות הזרות

ששון גואטה: לא הבנתי – יש מכרז?      

אמיר שני: כן

אמיר שני:  יש מכרז שנסגר מחר בבוקר שאומר שמדינת ישראל נותנת רשת ביטחון כי רוצים לתת פתרון

אמיר שני:  היום, למשל, כל הפארמה נמצאת בהודו – אין הטסה מהודו – לא לאל על, לא לישראייר, לא לארקיע, לא לאף אחד

דוד ביטן: אז מה המכרז הזה נותן?      

אמיר שני: המכרז הזה נותן אפשרות גם לחברת אל על לתחר ולשים מטוסים בקווים האלה

אמיר שני:  מדינת ישראל תיתן רשת ביטחון כדי שימצאו פתרון ליבואנים וליצואנים

ששון גואטה: מדינת ישראל תסבסד את הטיסה

אמיר שני: לא תסבסד

אמיר שני:  אמרתי, רשת ביטחון

ששון גואטה: מה זה רשת ביטחון?      

אמיר שני: אם הטיסה עולה 300 אלף דולר, מדינת ישראל אומרת – עד 50 אלף דולר אני מוכנה לתת כתף אם לא תמלאו את הטיסה

ששון גואטה: אז זה לסבסד

דוד ביטן: - - - אתם יודעים מזה?      

אמיר שני: זה אינטרס של המדינה שיהיה ייבוא וייצוא במדינת ישראל

ששון גואטה: אני בעד

ששון גואטה:  אני חושב שצריך לתמוך ולפתח

ששון גואטה:  רק ניסיתי להבין

דוד ביטן: נשמע את משרד הכלכלה

אופיר סופר: תודה רבה, אמיר, על ההצגה

אופיר סופר:  זה בדיוק מה שזה

דוד ביטן: זאת אומרת יצא מכרז כזה, ואתם נותנים רשת

אמיר שני: יצא מכרז ואנחנו נותנים רשת

דוד ביטן: אז יש פתרון

דוד ביטן:  מה הבעיה?      

קריאה: זה על המדף, לא הפעלתם

אופיר סופר: 	נכון, זה על המדף

דוד ביטן: אז למה העלית את זה? יש פתרון

שלום דנינו: אין היענות למכרז?      

ששון גואטה: אמיר, יש בעיה עם המכרז?      

אמיר שני: לא, אין בעיה עם המכרז, יש היענות של גורמים כאלה ואחרים, גם ישראלים – זאת המטרה

אמיר שני:  רק צריך להפעיל אותו כמה שיותר מהר כדי לתת את הביטחון - -     

דוד ביטן: אז, הנה - - -     

אופיר סופר: המכרז, כאמור, יצא, כמו שאמר - - -      

דוד ביטן: כמה זמן ייקח לסגור אותו?      

אופיר סופר: מחר הוא ייסגר

דוד ביטן: מחר אתה מקבל הצעות

דוד ביטן:  כמה זמן ייקח לסגור את זה?      

אופיר סופר: מחר נקבל הצעות ונשקלל אותן, ובמידת הצורך במשק - -     

אופיר ג'וזף: יהיה צורך ואין פתרון

דוד ביטן: מה זה "במידת הצורך"? אז למה עשיתם מכרז?      

אופיר סופר: הפתרון קיים

אופיר סופר:  עשינו מכרז כדי שכשיגיע הצורך והמצב יהיה כזה שאנחנו נצטרך להפעיל אותו - -     

דוד ביטן: כרגע לא צריך

אופיר ג'וזף: לא, לא, המצב כרגע קטסטרופה, אני מצטער

דוד ביטן: אני שואל את משרד הכלכלה

דוד ביטן:  מה זה "אם יהיה צורך"? יש צורך או אין צורך?      

אופיר סופר: נכון לעכשיו לא זיהינו צורך

אופיר סופר:  אנחנו נשקלל יחד עם חברנו למשרד

ששון גואטה: מי קובע אם יש צורך או אין צורך? יש ועדה מסוימת?          

אופיר ג'וזף: היבואנים קובעים

אופיר ג'וזף:  כולם פה ספקי שירות, ואני פה בסוף

אופיר ג'וזף:  אני היבואן שמקבל - -     

ששון גואטה: מי אתה?      

אופיר ג'וזף: אני אופיר ג'וזף, אני מייצג פה את ספקטרוניקס

אופיר ג'וזף:  אנחנו מפעל בשדרות

אופיר ג'וזף:  אנחנו ספק של משרד הביטחון

אופיר ג'וזף:  כל הכלים של צה"ל זה מערכות של גילוי וכיבוי אש שלנו

אופיר ג'וזף:  בסוף מה שקורה – אנחנו בתור יבואנים שצריכים לקבל מהחבר'ה פה שירות – הם לא יודעים לתת לי שירות; או שהם יודעים לתת לי שירות מוגבל ומצומצם מאוד או שהמחיר הוא שערורייתי ואני לא יכול לעמוד בו כי אני בדרך כלל עובד - - -     

ששון גואטה: יאיר ביטון אמר שלא היה לו מחירים

אופיר ג'וזף: קודם כול, הוא אחלה חבר

אופיר ג'וזף:  אני עובד איתו כל הזמן, אבל הוא עושה מטענים קטנים

אופיר ג'וזף:  יותר מזה – גם ב-DHL אם אתה מבקש ממנו להפיץ לשדרות הם לא מפיצים לך

אופיר ג'וזף:  הם מפיצים פעמיים בשבוע

אופיר ג'וזף:  למה? אין לי מושג

אופיר ג'וזף:  וגם כשהייתי צריך פתרון אנחנו שינענו את זה

אופיר ג'וזף:  אבל זה אפילו לא בדיון

שלום דנינו: אתה יכול לאסוף אבל באופן עצמאי

אופיר ג'וזף: אין בעיה

אופיר ג'וזף:  אני אומר שבהתחלה לא היה פתרון בכלל, ועכשיו עם מטענים כבדים הוא בכלל לא נותן לי מענה

דוד ביטן: הפתרון הזה ניתן במסגרת המכרז הזה

דוד ביטן:  עכשיו אומר משרד הכלכלה שאם נצטרך נביא

דוד ביטן:  אז אני שואל שאלה פשוטה: איך אתם קובעים אם צריך או לא? ברור לי שאתה לא חייב לתת רשת ביטחון לכל מיני סחורות אלא רק לסחורות שאנחנו צריכים כרגע שהן מחויבות למלחמה ומזון לאנשים וכל הדברים האלה

דוד ביטן:  זה הדברים שאתם מתכוונים כשאתם מדברים על צורך? מי בודק את זה? אתם מקבלים בקשה, נכון? מי בודק את העניין הזה?      

אופיר סופר: אין לנו בכלל אופציה כזאת

דוד ביטן: בהנחה שיש

אופיר סופר: מחר היא תהיה על המדף

דוד ביטן: אז איך אתה בודק אם צריך או לא?      

אופיר סופר: יש דרג מקצועי

אופיר סופר:  אנחנו מכירים היטב את שותפינו, את חברות התעופה, את היצואנים והיבואנים - -     

דוד ביטן: יש לכם צוות שבודק היטב?      

אופיר סופר: יש לנו צוות שיבדוק יחד ויסתכל על המכרז ויגיע למסקנה מתי צריך להפעיל את אותה רשת ביטחון

דוד ביטן: לא, לא, אתה לא עונה לשאלה, אתה מגלגל אותי מסביב

דוד ביטן:  עכשיו הוא רוצה לייבא ציוד מסוים, למשל, מהודו – מי בודק את הבקשה שיאפשרו לתת את הייבוא במסגרת המכרז?      

אופיר סופר: רשת הביטחון ניתנת לחברות התעופה לפי קווים שאנחנו נבחר

אופיר סופר:  לא כל יבואן מגיע אליי ומבקש סבסוד

דוד ביטן: אתם נותנים את זה לחברות התעופה?      

אופיר סופר: אנחנו נותנים את זה לחברות התעופה לפי קווים

דוד ביטן: אז מה הקווים? הוצאתם מכרז, לא?      

אמיר שני: אני אתן את התשובה: כרגע העולם מחולק לשלושה: מרכז אירופה – לייז', ארצות הברית – ניו יורק והונג-קונג – אלה שלושת האזורים

אמיר שני:  לא לקחנו את כל כיסוי המדינות

אמיר שני:  אנחנו נתנו את החלק המקצועי

דוד ביטן: אז הודו לא

אמיר שני: הודו לא

אמיר שני:  אין פתרון

דוד ביטן: יש סחורות בהודו?      

אמיר שני: יש סחורות מפה ועד להודעה חדשה

דוד ביטן: אתה לא מצפה שמשרד הכלכלה ומשרד האוצר ייתנו לך רשת ביטחון - - -      

אמיר שני: אמת ויציב

דוד ביטן: - - רק לדברים שחייבים אותם עכשיו, אחרת תביא את זה אחר כך

אמיר שני: נכון

אמיר שני:  לכן אנחנו המלצנו על שלושה קווים שהתקבלו ואושרו על-ידי משרד הכלכלה, ועל סמך זה גם המכרז והאוצר הוציא אותו

דוד ביטן: מתי המכרז הזה יסתיים?      

אופיר סופר: מחר תאריך הסיום שלו

דוד ביטן: לא, מתי אתם נועלים אותו? לפעמים לוקח חודשיים עד שמחליטים

אופיר סופר: ייקח לנו מספר ימים להתארגן, לראות את ההצעות

דוד ביטן: אז בואו נעשה דבר כזה

דוד ביטן:  לשכת המסחר, אתה תהיה הבוחן הפעם

דוד ביטן:  הם יסגרו את המכרז

דוד ביטן:  אם יש בעיות ביישום שלו שלח לנו מכתב ואנחנו נעשה דיון מיוחד על העניין הזה

אמיר שני: בשמחה רבה

דוד ביטן: כי הוא עצמו לא יודע איך - - -     

אמיר שני: אנחנו יודעים ברמת שעה, לא ברמת יום

שלום דנינו: ספקטרוניקס, איך אתם יודעים פותרים את הבעיות של הודו? אתם מטיסים לאירופה ומשם לפה?      

אופיר ג'וזף: אנחנו עושים שיטות לא שיטות

אופיר ג'וזף:  משנעים בתוך אירופה או במזרח למקומות שיש קווים של כ

אופיר ג'וזף: א

אופיר ג'וזף: ל ושל אל על, ואז המטען עומד שם

אופיר ג'וזף:  כמה זמן הוא עומד שם אנחנו יודעים, וכמה ידיים הוא עובר אנחנו יודעים

אופיר ג'וזף:  אין להם מענה לקיבולת – זה מה שכל המשלחים אומרים לנו בסופו של דבר

אופיר ג'וזף:  הוא לא יודע לתת לי מענה אם בדרך כלל הוא מעלה את זה על טיסה אחת או על שלוש טיסות שונות; ואם בדרך כלל יש לו פתרונות טובים ויש לו מספר טיסות ביום אז עכשיו אין לו טיסות

אופיר ג'וזף:  בסוף מה שקורה הוא שאנחנו צריכים גם לתזמן את העובדים שלנו

אופיר ג'וזף:  אנחנו ספציפית בשדרות וזה אומר שאנחנו מביאים את העובדים שלנו מאילת, מנתניה, מירושלים כדי לעבוד ולספק את הציוד הזה לצה"ל, ואנחנו גם מתקנים את הכלים שלו

שלום דנינו: בימי הלחימה אתם מספקים ומתקינים את המערכות?      

אופיר ג'וזף: עובדים, עובדים

שלום דנינו: חיל האוויר לא מצטרף למאמץ עם המטוסים שלו לייבא לכם?      

אופיר ג'וזף: מתברר שלא כי בפועל זה לא קורה

אופיר ג'וזף:  יותר מזה – גם המנכ"ל שלנו כל הזמן בתקשורת עם המנ"ר, והמנ"ר מבקש ואומר, אוקיי, אתם שולחים אלינו – אנחנו יכולים לקדם

אופיר ג'וזף:  בשורה התחתונה כשאתה פונה למנ"ר ואומר לו, אוקיי, יש לי משלוח, והוא בכ

אופיר ג'וזף: א

אופיר ג'וזף: ל או באל על זה לא מתקדם

אופיר ג'וזף:  אין לזה מענה

אופיר ג'וזף:  בשורה התחתונה הלקוח הסופי לא מקבל את המענה שהוא צריך לקבל

אופיר ג'וזף:  יש פה אנשי מקצוע יותר טובים ממני שמבינים יותר ממני, יש פה דרג מקצועי מאוד טוב, אבל בסוף אין לי מענה

אופיר ג'וזף:  ואם אין לי מענה אז זה לא משנה

ששון גואטה: אין לך מענה שזה מגיע לשדרות או אין לך מענה שזה מגיע לארץ?      

אופיר ג'וזף: גם וגם

אופיר ג'וזף:  אבל ההגעה לארץ זה החלק הכי חשוב, ואם זה לא מגיע לארץ או זה עובר מלא טיעונים בדרך כי אין בררה משום שאין להם כלים להתמודד עם זה

אמיר שני: חבר הכנסת דנינו, לקחת בחשבון שהטסה מהונג-קונג לישראל שהייתה עד 48 היא היום 18 ימים

אמיר שני:  הטסה – לא בים

אמיר שני:  אני כבר לא מדבר על החות'ים בטעות

אמיר שני:  18 ימי הטסה

קריאה: ובים המצב נהיה עוד יותר גרוע

דוד ביטן: בים אתה לא יכול לזוז

דוד ביטן:  אתה צודק

דוד ביטן:  הדברים חשובים

דוד ביטן:  אתם צריכים לדאוג לא רק לתת ביטחון אלא שהטיסה תהיה מהירה

דוד ביטן:  אחרת מתי יגיעו, אחרי המלחמה הסחורות יגיעו? זה אני משאיר לך

אופיר ג'וזף: בגלל זה הוא דיבר על הנתיבים

אופיר ג'וזף:  הנתיבים שהם בוחרים הם מאוד חשובים

אופיר ג'וזף:  הוא אמר שהוא לא מכיר צורך כזה

דוד ביטן: אי אפשר להביא מכל העולם

אופיר ג'וזף: אין בעיה, לא מכל העולם

אופיר ג'וזף:  הוא חילק לך את העולם לשלושה

אופיר ג'וזף:  כל מי שעוסק בעולם הלוגיסטיקה מכיר ויודע

אופיר ג'וזף:  הוא אמר שכרגע הוא לא גילה צורך כי אין צורך

דוד ביטן: גם הטיסות של הסחורות לאירופה, למשל, מגיעות לנמל מסוים ומשם זה זז הלאה

דוד ביטן:  לא נוסעים לכל הנמלים

דוד ביטן:  למדתי את זה מהשיחות עם האנשים

אופיר ג'וזף: זה נכון

אופיר ג'וזף:  אבל גם למקומות האלה אין פתרון טוב

דוד ביטן: לכן אין לכל העולם

דוד ביטן:  אמרתי לו, שאם יש בעיות שיגיד

שלום דנינו: אם אני מבין ממשרד הכלכלה 50 אלף רשת ביטחון זה רק בדיעבד

שלום דנינו:  אם הקו פעל, אם החברה טסה, אם הם אספו מטענים והגיעו לארץ

שלום דנינו:  אז מה אכפת לכם לפתוח עוד מסלול להודו? אני לא מבין מהביג דיל

אמיר שני: חיל האוויר לא מעלה מטוסים וגם משרד הביטחון לצורך השינוע שלו השתמש, קודם כול ובגדול, בחברת אל על המכובדת ב-60 יום האחרונים; וגם המשלט שמטפל בענייני הבריאות

דוד ביטן: אל על, אתם טסים להודו?      

שלומי זפרני: לא

דוד ביטן: 	להונג-קונג אתם טסים?      

שלומי זפרני: לא

דוד ביטן: גם לא?      

שרון בראנסטון: צריך לזכור שלא ניתן לטוס בנתיב המקוצר

שרון בראנסטון:  זה חל גם על הודו וגם על בנגקוק

שלומי זפרני: העוגן שלנו במזרח הוא בנגקוק

שלומי זפרני:  - - - פעילות נוסעים

דוד ביטן: בתא המטען שלהם הם שמים סחורות

דוד ביטן:  אז ישימו ויעבירו את זה לבנגקוק

אופיר ג'וזף: הם שמים אבל הקיבולת לא מספיקה ואז מגיעים לזמן transit - -     

דוד ביטן: מה המרחק בין הונג-קונג לבנגקוק? לא גדול, נכון?      

אמיר שני: לא גדול

דוד ביטן: עם משאית מביאים את הסחורה לבנגקוק והם יביאו את זה מבנגקוק

קריאות: - - -     

ששון גואטה: דוד, למה אין מישהו שלא מתכלל את כל זה ומנסה למצוא פתרונות? משרד התחבורה לא יכול לשבת עם חברות התעופה להבין מה הצרכים של המדינה

אופיר ג'וזף: מתברר שלא יושבים

דוד ביטן: הבנו את הסוגיה, סיכמנו את זה

דוד ביטן:  אמרתי – אם יש בעיות תכתבו לנו מכתב ונדון בזה

שלום דנינו: תשקלו לפתוח עוד נתיב

קרן קלפר: שלום, אני מההסתדרות, איגוד עובדי התחבורה

דוד ביטן: את נגד המתווים?      

קרן קלפר: לא, אני, קודם כול, רוצה לחדד את העניין ואת האספקט של העובדים כי אנחנו נמצאים במצב שבו אנחנו נדרשים לעשות כל מיני התאמות של כוח אדם, ועובדים כמובן יוצאים לחל"ת

קרן קלפר:  כפי ששמעתם, בארקיע כבר חצי מהחברה בחל"ת, ויש לזה משמעות

דוד ביטן: בסדר, בכל המדינה יוצאים לחל"ת

קרן קלפר: דיברנו על ההחרגה של הענף בהקשר של אימוץ מודל שחושב על היום שאחרי

דוד ביטן: על חלק מהעובדים, לא כולם

קרן קלפר: חלק מהעובדים

קרן קלפר:  אני רק רוצה להזכיר שענף התעופה זה לא רק חברות התעופה

קרן קלפר:  יש גם חברות שירות בשדה שזה אלפי עובדים

דוד ביטן: את מדברת על שירותי קרקע?      

קרן קלפר: כן

דוד ביטן: נחמה רונן שהייתה חברת כנסת שיגעה אותי בעניין הזה, אל תדאגי

דוד ביטן:  אבל זה לא קשור לדיון הזה

קרן קלפר: בסדר, אבל ענף התעופה - -     

דוד ביטן: ביקשתי מהם לשבת איתם והם ינסו למצוא  פתרון

קרן קלפר: שם דווקא כוח האדם הוא צעיר ומבחינת דמי האבטלה הכיסוי הוא מזערי

דוד ביטן: היא יודעת

דוד ביטן:  אם יימצא פתרון לחברות התעופה, לדעתי, הם ישחילו פתרון

דוד ביטן:  כי זה מתווה דומה

דוד ביטן:  הם אוהבים לעבוד בתיבות או ממסגרות

קרן קלפר: אז אנחנו, כמובן, מצטרפים לקריאה הזאת

דוד ביטן: יהיה בסדר

דוד ביטן:  אם יפתרו את הבעיה איתם יפתרו את הבעיה גם איתם

דוד ביטן:  אמרתי נכון?      

קרן קלפר: באשר לבעיות התזרימיות – יש חברות גדולות יותר שיכולות לשאת יותר את המשבר הזה - -     

דוד ביטן: חבר'ה, תקשיבו רגע

דוד ביטן:  כל מה שמעל 400 מיליון – סיפור; כל מה שמתחת – יש מתווה הפיצויים הרגיל

דוד ביטן:  אנחנו לא נשנה אותו בשביל אף אחד, שתדעו

דוד ביטן:  לא בגלל שאני יושב פה עכשיו אני אובר-רולינג על ועדת הכספים ועל הכנסת

דוד ביטן:  לגבי חברות התעופה – לפני שהחוק הזה נעשה בוועדת הכספים אושר שבעניין הזה יהיה מתווה מיוחד לאחר ישיבות שהיו איתי עם האוצר

דוד ביטן:  אז זה דבר שאנחנו יכולים לעשות

דוד ביטן:  אני לא עושה עכשיו אובר רולינג לשום דבר, אחרת לא נצא מזה בחיים

נגה בן פרייס: רק משהו אחד להגיד על הפרילנסרים

נגה בן פרייס:  אנחנו הגשנו החודש את הדוח של המתווה לגבי ספטמבר-אוקטובר על עבודה שעשינו באוגוסט-ספטמבר

נגה בן פרייס:  זאת אומרת שמי שהגיש בספטמבר-אוקטובר על עבודה של אוגוסט-ספטמבר לא הראה ירידה אבל כן יש לו ירידה, כי בספטמבר-אוקטובר הוא לא עבד

דוד ביטן: אני שמעתי את הטענות האלה

דוד ביטן:  על זה יצטרכו לדון בוועדת הכספים

נגה בן פרייס: הבעיה היחידה היא שאנחנו נגיש את נובמבר-דצמבר רק בינואר

נגה בן פרייס:  זאת אומרת שבסוף ינואר-פברואר אולי נקבל משהו על כל ארבעת החודשים

נגה בן פרייס:  כלומר שלושה-ארבעה חודשים נשב בלי משכורת

דוד ביטן: ברור

נגה בן פרייס: למשל, החודש שילמתי 15 אלף שקל מיסים אם אני אקבל 14 אלף שקל כי אין לי שכר ואין לי עובדים

נגה בן פרייס:  זאת אומרת אני צריכה עוד לשלם למדינה 1,000 שקל

דוד ביטן: נכון, יש בעיות במתווה, ויש אנשים שנפגעים

נגה בן פרייס: אבל אנחנו הגענו מ-100 ל-0

דוד ביטן: אני לא יכול לתקן את זה עכשיו

דוד ביטן:  אני לא עשיתי את המתווה

דוד ביטן:  המתווה עבר בכנסת בוועדת כספים

נגה בן פרייס: הוא עבר בכנסת עד סוף דצמבר

נגה בן פרייס:  בינואר צריך לעשות מתווה חדש

דוד ביטן: קודם כול בואו נקווה שלא נגיע לינואר

נגה בן פרייס: אז אנחנו מעלים את זה פה כדי שלא תגידו אחר כך שזה מאוחר מידי כי החוק בחתימה

נגה בן פרייס:  יש לנו חודש שלם לדאוג לזה

דוד ביטן: שמעת אותם? אני שומע כל מיני טענות של אנשים שנופלים בין הכיסאות

דוד ביטן:  יכול להיות שצריך לעשות ועדת חריגים או משהו כזה

שלום דנינו: היא ישבה אצלנו בוועדה

דוד ביטן: אבל אני אגיד לך את האמת – זה לא נושא שאני יכול לטפל בו כרגע

נגה בן פרייס: אם אתה מחריג את התיירות

דוד ביטן: לא, בסדר

דוד ביטן:  אבל בגדול התיירות חלה כמו כולם, אין הבדלים

דוד ביטן:  את העלית טענה שכולם טוענים

דוד ביטן:  אם יש משהו בתיירות שצריך להחריג אותו אני פה

נגה בן פרייס: במצב הזה - - -     

דוד ביטן: אבל אי אפשר להחריג דבר שטוענים לגבי כל העסקים, לאו דווקא עסקים שלכם

נגה בן פרייס: לא כל העסקים מעל אפס

דוד ביטן: עוד מישהו רוצה להגיד משהו?      

אופיר ג'וזף: אני רוצה לשאול מה קורה לגבי המחירים שאנחנו מקבלים מחברות התעופה והספקים במתכונת הזאת כרגע

אופיר ג'וזף:  כי המחירים עלו בצורה לא נורמלית, ואני לא חושב שיש הרבה אנשים שיכולים לספוג את זה

אופיר ג'וזף:  מי שסופג את זה אחר כך - -     

דוד ביטן: אתה מדבר על המחירים של המטענים?      

אופיר ג'וזף: בטח

דוד ביטן: הוא אומר שלא העלו את המחירים

אופיר ג'וזף: מי אמר שלא העלו את המחירים?      

דוד ביטן: הם פה

דוד ביטן:  החברה הגרמנית

אופיר ג'וזף: כי הוא עובד על מחירונים

אופיר ג'וזף:  במטען כל טיסה מתומחרת לפי הטיסה

דוד ביטן: אז שייסעו לאן שהמחיר נמוך

אופיר ג'וזף: אין מחיר נמוך

אופיר ג'וזף:  אין היצע

אופיר ג'וזף:  יש כרגע כ

אופיר ג'וזף: א

אופיר ג'וזף: ל ואל על שטסים – אין היצע

אופיר ג'וזף:  יום יום יש פה מאות חברות תעופה שנותנות ויש קיבולת ותחרות

אופיר ג'וזף:  פה אין תחרות והמחיר מרקיע שחקים

אופיר ג'וזף:  בסוף היבואנים צריכים לשקלל את זה איכשהו

דוד ביטן: 	הכול טוב ויפה אבל אנחנו כרגע במלחמה

דוד ביטן:  אני יודע שמעלים מחירים

דוד ביטן:  זה לא הנושא כרגע

דוד ביטן:  אתה רוצה לעבוד עם חברה מסוימת -  תעבוד

דוד ביטן:  כרגע אנחנו פותרים את הבעיות של המלחמה

אופיר ג'וזף: אבל ברגע שייפתר העניין של הקיבולת אז יהיה לך - - -     

דוד ביטן: נכון, יש עלייה

אופיר ג'וזף: כשאני אומר עלייה אני מתכוון ל-80%, ל-100%, לא ל-5% ו-10%

דוד ביטן: אני רציתי ושכנעתי את משרד הכלכלה לחוקק את החוק שמטיל קנסות על מי שמעלה מחיר באופן לא ראוי

דוד ביטן:  הם לא הסכימו להעלות את זה בוועדת שרים בגלל הנושא של התחרות

דוד ביטן:  האידיאולוגיה של האוצר – פתאום הם נהיו רשות התחרות

אופיר ג'וזף: אבל עכשיו אין תחרות

דוד ביטן: זה לא עלה

דוד ביטן:  זה היה נותן פתרון משום שאין הצעות חוק פרטיות, רק ממשלתיות

דוד ביטן:  שר הכלכלה נאלץ למשוך את החוק כי זה לא בא לוועדת שרים אז הייתה בעיה

דוד ביטן:  אם אפשר היה להגיש הצעות חוק פרטיות היינו מגישים ומעבירים על הראש של הממשלה

דוד ביטן:  זה לא מה שקרה עכשיו

שלום דנינו: אל על יכולים לשכור עוד מטוסי תובלה?      

אופיר ג'וזף: חלק מהפתרון במכרז החדש הזה לא יכול להגביל גם את המחיר? אנחנו לא יכולים להגיע לתקרה מסוימת?      

דוד ביטן: לא, ברור שלא

דוד ביטן:  זה לא מכרז על העניין הזה

אופיר ג'וזף: זה לא נכון

אופיר ג'וזף:  זה מכרז לפי מי שמציע מחיר נמוך יותר

אמיר שני: מכיוון שאני חלק מההקמה של המכרז אני אסביר שבמכרז יש מחיר שוק לפני 7 באוקטובר שהגדירו בפירוש

אמיר שני:  הוא בא להגן על הצרכנים

אופיר סופר: אני מסכים לחלוטין

אופיר סופר:  הנושא של המחיר הוא חלק משמעותי מהמכרז

שלום דנינו: אל על, אתם יכולים לשכור עוד מטוסי תובלה?      

דוד ביטן: הם טוענים שהמחיר שלכם גבוה

דוד ביטן:  זה נכון?      

ששון גואטה: הכפלתם את המחיר?      

שלומי זפרני: לא הכפלנו את המחיר

דוד ביטן: העליתם את זה בכלל?      

שלומי זפרני: המחירים הם בדיוק כמו המחירים לנוסעים

שלומי זפרני:  אנחנו מנהלים אותם בצורה צמודה ודואגים לא ליישר קו עם מה שקורה סביבנו ואנחנו דואגים לשמור על מפת מחירים - - -     

דוד ביטן: אם העליתם מחיר - - - צריך להעלות אבל לא צריך להגזים

אופיר ג'וזף: אמרת שלא העלית

אופיר ג'וזף:  זה אומר שאתה במחירים של 6 באוקטובר

אופיר ג'וזף:  אם לא, תגיד העליתי

אופיר ג'וזף:  אל תגיד, לא העליתי

נגה בן פרייס: הוא לא העלה אבל הוא לא פותח את המחירים הנמוכים

נגה בן פרייס:  הוא מראה את הקיבולת מהמחירים הגבוהים ומעלה

נגה בן פרייס:  ככה זה גם בנוסעים

שלומי זפרני: לא, זה נוסעים וזה מטען

שלומי זפרני:  זה עולמות תוכן שונים

ששון גואטה: אל על משלמים על ביטוחים יותר כסף עכשיו או שיש לכם עסקה שנתית שהמלחמה לא שינתה לכם?      

שרון בראנסטון: הכול עולה יותר

שרון בראנסטון:  גם יש בקשות שהגיעו מחברות הביטוח שרוצות או לא לבטח או - - -     

קריאה: אז הכול עולה יותר ואתם לא מעלים את המחיר? כל הכבוד

ששון גואטה: הוא אמר שהוא העלה

ששון גואטה:  קודם כול, שתבין, אני איתך

ששון גואטה:  אנחנו צריכים לנסות למצוא פתרון

ששון גואטה:  אבל אתה צריך להבין שיש פה גם מלחמה, ועכשיו העליתם את הבלגן ועכשיו צריך לבדוק איך פותרים את זה

דוד ביטן: המנהלת כותבת לי שמחירי הטיסות למזרח עלו כי זה יותר שעות

דוד ביטן:  אולי זאת גם סיבה להעלות את המחיר

שלומי זפרני: יש הרבה מאוד פרמטרים

דוד ביטן: בואו נגיד שאנחנו לא נפתח דיון על זה כרגע

דוד ביטן:  הבנו את הבעיה

דוד ביטן:  מה שאני מציע לאל על שאם העליתם את המחיר בצורה לא ראויה עדיף שתורידו

שלומי זפרני: זה לא המצב, היושב-ראש, אבל קיבלנו את ההערה

דוד ביטן: הישיבה הסתיימה

דוד ביטן:  תודה רבה לכם